
CUVÂNT ÎNAINTE 


Cu acest volum, apărut în colecţia „Que sais-je” la 
Presses Universitaires de France (nr. 3555), Jacques 
Vicari deschide o perspectivä si apoi alta, rând pe rând, în 
încercarea de a explica un mit. Şi nu unul oarecare. Un mit 
celebru al omenirii, al civilizaţiei universale, care ne-a mar- 
cat până astăzi şi ne va marca şi în viitor: Turnul Babel. 
Imaginat în mai multe feluri, graţie textelor care îl evocă din 
Antichitate, turnul este readus acum în actualitate printr-o 
arheologie a arheologiei. Această reexaminare, dorită de 
autor ca radicală, are darul să incite cititorul. 

Cum seva vedea, ceea ce contează în primul rând este 
imaginea, împreună cu interpretarea ei, teoretică şi gra- 
fică. Metodologic, studiul comparativ dă viaţă viziunii 
autorului. Or, chiar dacă nu îi vom împărtăşi toate pro- 
punerile sau concluziile, trebuie să apreciem aducerea în 
discuţie a unui volum de informaţie impresionant. Mă refer, 
mai exact, la o altă latură metodologică, esenţială pentru o 
istoriografie de calitate: aducerea pentru subiectul tratat a 
tuturor surselor disponibile. Or, din acest punct de vedere, 
călătoria oferită de autor este fascinantă şi constituie un 
exerciţiu de cultură. Cititorul va afla aproape tot ce se ştie 
despre Turnul Babel, de la Biblie (Geneza 11) la realitatea 
din teren, comparată cu alte construcţii analogice de pe 
glob, şi de acolo până la cele mai noi informaţii. 

Toate acestea sunt organizate în trei secţiuni privind 
forma, funcţia şi mitul. lar cine va dori să treacă mai 
departe de întrebarea care încheie cartea, va avea de 

urmärit direct referintele bibliografice finale. Carte dupä 
carte, studiu după studiu, între surse, literatură si ştiinţă. 
Până acolo însă, este binevenită această traducere, 
datorată unui specialist în istoria Orientului antic, şi, de 
aceea, adnotată corespunzător nevoilor cititorului român. 
Vom şti, prin urmare, mai mult despre Turnul Babel. 


Prof. univ. dr. Alexandru BARNEA 
Decanul Facultăţii de Istorie 
a Universităţii Bucureşti 


INTRODUCERE 


Turnul lui Nimrod era construit din cuvinte. 
(Georges Steiner, Langage et silence, p. 58) 


Aceste cuvinte ne-au fost transmise prin trei texte fun- 
damentale. Primul este textul tabletei de la Esagil, un do- 
cument datând din 229 î.Hr.; descoperit în Mesopotamia 
în 1876, considerat pierdut, el a reapărut în 1912. Tradus 
şi păstrat la Luvru, unde se află expus, el indică lungimea, 
lățimea şi înălţimea templului Esagila! din Babilon, în inte- 
riorul căruia se ridica Turnul E-Temen-An-Ki: Casa Teme- 
liei Cerului şi Pământului. Aceste date, combinate cu cele 
adunate pe teren la începutul secolului al XX-lea în timpul 
săpăturilor arheologice conduse de şcoala germană, au 
servit la elaborarea unei întregi serii de reconstituiri ale 
turnului într-un plan pătrat. Aceste propuneri nu au fost 
acceptate unanim de către arheologi, deoarece tableta 
conţine ambiguitäti introduse de către scrib şi care ne 
introduc în spiritul timpului: „Cel care cunoaşte trebuie să 
(0) arate celui care cunoaşte, cel care nu cunoaşte nu tre- 
buie să o vadă.” 

Această lucrare, publicată în 1983, a primit între timp, 
acordul asiriologilor. Această validare ne autorizează 
astfel să reconstituim forma Turnului Babel, ceea ce, cu si- 
gurantä, nu va epuiza subiectul, ci doar îl va reactualiza. 
Pentru că, dintotdeauna, artiştii au dezvoltat acest subiect 
interpretându-l în funcţie de sursele inspiraţiei lor. 

Cel de-al doilea text, scris în jurul anului 460 î.Hr., este 
cel al lui Herodot, binecunoscut, care descrie turnul aşa 


1 Templu dedicat zeului Marduk, protectorul Babilonului. 


cum putea fi văzut în epoca sa. El a rămas uitat printre 
manuscrise, până când multiplicarea sa de către 
Gutenberg şi de către succesorii acestuia l-au făcut să-şi 
exercite influenţa asupra imaginarului colectiv. 

Vom vedea cum o particularitate a limbajului naraţiunii 
a făcut din turnul pătrat o rampă în formă de spirală, a 
cărei imagine se răspândeşte o dată cu tiparul. 

Dar, dincolo de această problemă a formei, Herodot ne 
invită să ne punem şi problema funcției, la rândul ei foarte 
controversată. De la ideea de observator astronomic la 
cea de monument funerar, trecând prin ideea de locuinţă 
a Zeilor, nici o posibilă utilizare nu a fost în cele din urmă 
reţinută. În cazul acesta, de ce nu am lua textul lui Herodot 
în sens literal, pentru a încerca să înţelegem ce vor să 
zică cuvintele sale profane, privindu-le în lumina recen- 
telor cercetări asupra semnificaţiilor sanctuarelor mesopo- 
tamiene şi repunându-le în contextul lor indo-european? 
Formă şi funcţie nu vor mai fi atunci decât una. 

Cel de-al treilea text, ultimul la care ne referim, dar în 
acelaşi timp cel mai vechi, este, desigur, cel al Sfintei 
Scripturi. Încă de la origini, istoria biblică a generat dez- 
baterea care va construi mitul. Exegeţii sunt unanimi în a 
vedea în decizia de a opri construirea Turnului Babel evo- 
carea nefinalizării capitalei lui Sargon al II-lea, ca urmare 
a morţii acestui rege în luptă în 705 î.Hr. Inserarea aces- 
tui episod în cartea Genezei alături de istoria potopului 
s-ar fi produs un secol mai târziu, atunci când, deportaţi de 
Nabucodonosor la Babilon pentru a munci la înfrumu- 
setarea oraşului, evreii au lansat o sfidare Stăpânului de 
atunci al lumii, chemând asupra creaţiei sale blestemul 
divin, condamnându-i imperiul şi discursul totalitar, şi pre- 
vestind astfel propria lor eliberare. 

Unicitatea limbajului nu ar trebui sä conducä la uniformi- 
tatea vocabularului. Să fi pus oare Dumnezeu oraşul oa- 
menilor în dificultate, amestecându-le cuvintele, pentru ca 
aceştia să reia învăţarea limbii şi pentru ca, deveniți în fine 
colaboratorii conştienţi ai unei Creaţii care continuă, să 
acţioneze ca şi când proiectele lor nu ar putea avea limite? 


Kurdistan 
Tigru 


Deşertul 


Siriei 


Elemente 


de geografie 
mesopotamiană Golful Persic 





Neo-sumerianä Fa Akkadianä 
ESS 


Babilonianä veche 


Ei BABILONI [LARSA 


UR M 





ISIN I 


Repere de cronologie babiloniană 





Sargon 


Naram Sin 


GUTI 

Ur Nammu 
Shulgi 

Amar Sin 
Shu-sin 

Ibbi sin 
Ishbi Erra 
Ishme Dagan 
Rim sin 


Sabium 

Apil Sin 

Sin Muballit 
Hammurapi 
Samsu Iluna 
Ammi Saduqa 
Popoarele mării I 


2 334 î.Hr. 


2 000 î.Hr. 


1 500 î.Hr. 


Kurigalzu I 
Kurigalzu II 
(Untash Gal) 
Kashtiliash IV 


Medio-babiloniană 


Nabucodonosor I 


DDD 


Eriba Marduk 
Sargon II 
Assurbanipal 
Shamash Shumi 
Ukin 
Nabopalassar 


Neo-babiloniană 





Nabucodonosor II 


Nabonid 


CALDEI 


(Herodot) 
Cirus 







(captivitatea evreilor în Babilon) 
Alexandru cel Mare 


1 500 î.Hr. 


1 000 î.Hr. 


PARTEA ÎNTÂI 


FORMA 


Capitolul I 


VESTIGIILE 


I. Unmele 


Dacă veţi merge la Babilon, la aproximativ o sută de 
kilometri sud de Bagdad, în speranţa de a vedea Turnul 
Babel, riscati să fiţi dezamăgiţi. Doar dacă imaginaţia nu 
vine să suplinească absenţa vestigiilor. Vom încerca deci 
să ne înarmăm cu instrumentele necesare înţelegerii a 
ceea ce vom descoperi. Cu excepţia cazului în care, între 
timp, constructorii irakieni nu au ridicat un turn. 

În acest fel, ei ar fi interpretat istoria în felul lor, adică în 
deplină libertate. Au făcut-o deja pentru Grădinile sus- 
pendate ale Semiramidei, care domină astăzi aşezarea. 
Aceste grădini sunt cu atât mai uimitoare cu cât sunt 
inventate în toate detaliile, inclusiv în privinţa localizării! 

În orice caz, ceea ce veţi găsi la faţa locului nu poate 
decât să evoce vag ceea ce a fost cândva Turnul Babel. 
Indiferent dacă este o adâncitură sau o înălţime. În reali- 
tate, nu a rămas decât urma imprimată pe sol. 

Într-un peisaj presărat cu palmieri, veţi descoperi o 
adâncitură largă de aproximativ cincizeci de metri, plină cu 
apă în care creşte stuful. Dacă urmăriţi malul, după 90 de 

metri acesta se întoarce într-un unghi drept şi se pre- 
lungeste pe o distanţă egală. Încă de două ori va trebui să 
repetati acest exerciţiu înainte de a ajunge în punctul din 
care aţi plecat şi veţi fi făcut, teoretic, turul clădirii. Dar 
promenada va fi oprită de un şanţ, larg de aproximativ 
zece metri şi lung de cincizeci, care se uneşte cu mijlocul 
malului sudic al gropii, la fel ca un mâner pe o tigaie 
pătrată. Es sachn, „tigaia”, este de altfel numele care îi 
este dat de localnici (fig. 1). 





Fig. 1. Vedere asupra sitului templului E-Temen-An-Ki. 


Să ne îndreptăm aşadar către capătul mânerului aces- 
tei tigăi şi să dăm frâu liber imaginaţiei. Ne aflăm la 
picioarele scării principale. Să ridicăm privirea: ne 
străduim să distingem, în locul micii movile acoperite cu 
vegetaţie care ocupă centrul tigăii, templul albastru care 
se ridică deasupra acestei piramide în trepte, la o distanţă 
de peste 70 de metri (fig. 2). 

Fig. 2. E-Temen-An-Ki văzut de la baza scării centrale. 


Mirajul se risipeşte brusc. Picioarele ni se afundă în apa 
neagră. Este apa Eufratului, aflat la aproape o sută de metri, 
care se infiltrează până aici. Să îndrăznim să ne scufundăm 
mâna. Pe pipăite scoatem un fragment de argilă arsă. 

Acesta provine din turn. Dar nu este vorba de un frag- 
ment dintre cele folosite la construcţiile lor, în decursul 
secolelor, de către locuitorii zonei. Cărămidă după cără- 
midă, anticul Babilon a fost dărâmat pentru a fi construite 
oraşele şi satele învecinate. Adâncitura în formă de tigaie 
este urma lăsată de perimetrul fundațiilor turnului şi ale 
scării. Nucleul alcătuit din cărămizi crude s-a erodat pe 
măsură ce şi-a pierdut învelişul din cărămizi arse. 

Aceasta este ceea ce rezultă din câteva mărturii care 
ne-au parvenit, dacă le înlăturăm pe cele care sem- 
nalează existenţa turnului altundeva decât la Babilon. 

Într-adevăr, arheologii au descoperit cel puţin câte un 
turn în fiecare dintre cele patruzeci de situri urbane cerce- 
tate până astăzi. Timp de două milenii, acest edificiu a 
marcat oraşul mesopotamian, în aceeaşi manieră în care 
mai târziu catedrala va caracteriza oraşul european. 

Înainte de a ne apleca asupra textelor, să privim puţinele 
imagini ale unor astfel de turnuri lăsate de această civi- 
lizatie dispărută şi să le plasăm în contextul lor istoric şi 
geografic. 

II. Iconografia în contextul său 


Babilonia nu are frontiere, este zona de infiuentä a 
celui care domneşte la Babilon, unul dintre acele 
numeroase oraşe răspândite de-a lungul celor două fluvii 
a căror prezenţă dă numele regiunii: Mesopotamia, „ţara 
dintre fluvii”. Acestea, Tigrul şi Eufratul, vin din nord, din 
Kurdistan şi se îndreaptă spre sud, până la Golful Persic. 
Ele trec de-a lungul deşertului Siriei, la vest, iar la est 
se deplasează de-a lungul piemontului munţilor Zagros. 

Mesopotamia va fi populată progresiv. Primii sosiți, 
subarienii?, veneau din nord. În legătură cu ei nu se 
păstrează decât puţine urme. Din sud vor veni „popoarele 
mării”3 şi sumerieni, iar din vest, semitii. Nu ştim nimic 
despre întâlnirea dintre aceştia, despre conflictele care 
i-au putut opune unii altora pentru stăpânirea acestor fer- 
tile pământuri aluvionare. 

Constatăm că în 2334 î.Hr. un semit, Sargon;, 
fondează Imperiul Akkadian, a cărui capitală este Akkadul, 


2 Termen prin care este denumită „populaţia x”, cea care se presupune 
că ar fi ocupat Mesopotamia înaintea venirii sumerienilor şi ar fi creat 
civilizaţia neolitică El-Obeid. Sunt numiţi „ubaidieni” de către Kramer şi 
„nengen" de către A. Salonen. 

3 Formula provine din sursele egiptene şi se referă la o populaţie migra- 
toare, despre care se crede în general că ar fi provenit din insulele din 
Marea Mediterană. Migraţia lor a afectat civilizaţia egipteană şi pe cea 
a Orientului Apropiat, mai ales la începutul secolului al XII-lea î.Hr. 

4 Populaţie cu apartenenţă etno-ligvistică nedeterminată, cu origine dis- 
putată, dar care a creat cea mai veche civilizaţie statală în 
Mesopotamia. Oraşele-state sumeriene, atestate încă de la sfârşitul 
mileniului al IV-lea (deşi prezenţa sumeriană în zonă era probabil mai 
veche), erau concentrate în sudul Mesopotamiei. 

5 Iniţial rege în oraşul-stat Kish, unde obţine puterea prin uzurpare, 
înlăturându-l pe regele sumerian Ur-Zababa. 

oraş încă neidentificat pe teren, si a cărui scriere este 
împrumutată de la sumerieni. Aceştia din urmă contestă 
autoritatea nepotului lui Sargon, Naram-sin, iar gutif, 
veniţi din est, pun capăt domniei acestuia. 

Trebuie să reținem şi să ne amintim că prima repre- 
zentare a unui turn în trepte vine de la est de Mesopo- 
tamia. Ea figurează pe un vas de la Susa, în Elam şi 
datează din mileniul al IV-lea (fig. 3 a). 

Gutii au fost, se pare, asimilați, pentru că un suveran 
din Ur, Ur Nammu, îşi extinde influenţa, iar prin intermediul 
său oraşele sumeriene iau conducerea. Este epoca de 
înflorire a unei perioade neo-sumeriene şi a unei dinastii 
numite Ur Ill. Ea pune la punct un sistem administrativ 
riguros, care va deveni trăsătura caracteristică a dinastiilor 
următoare. 

Prima imagine a turnului cu etaje produsă în sudul 
Mesopotamiei (fig. 3 b) datează din această epocă, la fel ca 
şi construirea celor mai multe dintre primele turnuri, aşa cum 
este cel de la Eridu, atribuit lui Ur Nammu (2112-2095). 
Neo-sumerienii au adoptat un model oriental al turnului. 

Dinastia din Ur a fost prinsă în cleşte, la est de către 
elamiti iar la vest de către semiti: martu sau amoriţii, care 
se vor aşeza în nordul Mesopotamiei şi îşi vor stabili ca- 
pitala la Assur. Regii din Ur au făcut loc celor din Isin, apoi 
celor din Larsa. În cele din urmă, au fost cu toţii înlocuiţi 
de amoriti, care şi-au extins influenţa spre sud şi s-au 
instalat în Babilon. Acest oraş, deja antic, va da numele 
său perioadei paleo-babiloniene, inaugurate de regii din 
Isin şi de dinastia amorită din Babilon |. Aceasta din urmă 
va rămâne în memoria posterităţii mai ales datorită regelui 
Hammurapi. „Codul” său — care încearcă să reglementeze 


6 Triburi nomade originare din nordul Zagrosului. 





Fig. 3. Reprezentări antice ale unor turnuri. 


toate aspectele vieţii din regat — şi „Turnul Babe!” fac 
parte din patrimoniul umanităţii. Într-adevăr, atribuim aces- 
tui rege primul turn în trepte de la Babilon, care, prin modi- 
ficări şi supraînălţări va supravieţui timp de treisprezece 
secole. Un cilindru datând din timpul domniei sale 
reprezintă un turn cu trei nivele (fig. 3 ©). 

Succesorii lui Hammurapi nu au putut împiedica 
prăbuşirea imperiului, atacat de „popoarele mării” venite 
din sud; are loc astfel un reviriment neo-sumerian care va 
dura un secol. Kassiţii, noii stăpâni ai regiunii, vin din 
munţii Zagros. După ce au cucerit Elamul, aceştia pun 
stăpânire pe Babilon. Aici şi-au stabilit capitala religioasă, 
cea politică fiind un oraş nou, Dur-Kurigalzu, după numele 

fondatorului dinastiei. Kassiţii inaugurează perioada 
babiloniană medie. 

Ultimul rege al dinastiei kassite, Kashtiliash IV, a dorit 
să-şi extindă influenţa în nord. El se loveşte de asirieni, 
care jefuiesc Babilonul şi îi dărâmă turnul. 

Ştim datorită cercetărilor arheologice şi datorită docu- 
mentelor, printre care un cilindru asirian datând din 1250 
î.Hr. (fig. 3 d), că Asiria avea şi ea turnuri în etaje. La 
sfârşitul celui de-al doilea mileniu, în oraşul Assur se aflau 
chiar două asemenea turnuri. 

Asirienii nu se puteau menţine în Babilonia. Un rege, 
Nabucodonosor |, provenit dintr-o dinastie locală originară 
din Isin, a restabilit independenţa şi a deschis o perioadă 
neo-babiloniană după ce i-a alungat pe ocupanţii estici 
kassiti şi elamiti. 

Dinastia Isin II era însă fragilă. O a doua invazie a 
„popoarelor mării” a destabilizat-o, iar Eriba Marduk, rege 
caldeu, originar din „ţara mării”, şi-a stabilit autoritatea 
asupra Babilonului. Un sigiliu al acestei dinastii reprezintă 
un turn cu patru etaje (fig. 3 e). Cu toate acestea, asirienii 
redobândesc supremaţia. Babilonul este jefuit la fiecare 
tresărire de independenţă. Turnul este devastat de mai 
multe ori, până când un rege din sud, caldeu, face o 
alianţă cu mezii, noii inamici ai Asiriei, veniţi din munţii 
7 Eriba Marduk, care şi-a afirmat autoritatea asupra Babilonului în anul 
769, era caldeu din Bit lakîn, în extremul sud al Sumerului. Relaţia din- 
tre el şi Dinastia a Il-a din Isin (cunoscută şi ca dinastia a IV-a din 
Babilon) nu este atât de directă pe cât sugerează autorul. Între ultimul 
rege al dinastiei a Il-a Sin Isin si Eriba Marduk au trecut aproape două 
secole şi jumătate, iar Babilonul a fost condus de nu mai puţin de patru 
dinastii diferite. Formula de „ţară a mării” se referă la teritoriile aflate în 


proximitatea mării şi nu trebuie confundată cu „popoarele mării”, for- 
mulă la care ne-am referit mai sus. 

Zagros. Ninive, oras important al Asiriei, este atunci sters 
de pe hartä. Un basorelief zdrobit aratä un turn cu etaje, 
cu trei nivele, sprijinite pe o bază masivă (fig. 3 5. 

În timp ce mezii domnesc la Assur, Nabopalassar se în- 
coronează rege la Babilon şi întemeiază dinastia caldee?. 
Aceasta îşi extinde influenţa dincolo de deşertul Siriei şi 
învinge o coaliţie egipteană căreia îi aparţinea regatul 
luda. Împreună cu alţi prizonieri de război, locuitorii aces- 
tui regat, evreii, sunt deportaţi la Babilon în 586 î.Hr., pen- 
tru a lucra la înfrumusețarea oraşului. 

După mai puţin de patruzeci de ani, Cirus se proclamă 
rege al mezilor şi al perşilor. Persii năvălesc dinspre Tigru 
spre Eufrat, ocupă fără luptă Babilonul şi vor stăpâni țara 
dintre fluvii până la înfrângerea lor de către armatele lui 
Alexandru cel Mare, în anul 323 î.Hr. 

La moartea lui Alexandru, Babilonia va deveni satrapia 
unuia dintre locotenenţii săi, Seleucos. După câteva 
peripeții, el devine rege şi se instalează nu departe de 
Babilon, într-un oraş nou: Seleucia, pe malul Tigrului. 
Babilonul nu îşi va mai reveni. 

Cât despre turnurile în etaje, vom putea constata prin 
intermediul relatărilor istoricilor şi geografilor că turnurile 
existente au făcut obiectul unor lucrări de restaurare. În 
schimb, nu avem urme ale unor noi construcţii. Cultura 
venită din munţii Orientului, care, aşa cum am văzut, ridi- 
ca turnuri la est, în Elam, încă din mileniul al IV-lea, 
răspândită din sudul până în nordul Mesopotamiei, s-a 
unit cu Occidentul aşa cum femeile din Orient s-au 
căsătorit cu soldaţii lui Alexandru. 


8 Caldeii (kaldu) sunt membrii acelor triburi, probabil semite, venite în 
Mesopotamia aproximativ în aceeaşi perioadă ca şi arameii, în cea 
de-a doua jumătate a mileniului al II-lea. Caldeii au ocupat zona sudică 
a Babiloniei. 

III. Märturiile şi relatările 


Dacă ne întoarcem în timp din epoca noastră către 
Antichitate, textele arată eroziunea cu caracter cvasi-geo- 
logic a Babilonului şi a turnului său. 

Astfel, la începutul secolului al XVIII-lea, un reprezen- 
tant al Companiei Indiilor, consul general al Angliei la 
Bagdad, Claudius James Rich, desenează şi descrie o 
movilă de cărămizi crude, făcute din argilă şi din paie 
märuntite. La intervale de cinci sau şase rânduri de 
cărămidă, sunt intercalate împletituri de trestie (fig. 4). 





Fig. 4. Ruinele Turnului Babel, conform lui C.J. Rich. 


Ansamblul măsoară o sută de paşi pe fiecare latură 
(aproximativ 90 m). Lungimea este de trei ori mai mare 
decât înălțimea. Nu mai seamănă în nici un fel cu marea 
colină pe care, două secole mai devreme, în 1616, o 
văzuse Pico della Valle: 

„Ea are conturul pătrat, în forma unui turn sau a unei 
piramide, cu patru feţe care corespund celor patru zări ale 
lumii, dar, dacă nu mă însel, şi dacă ruinele nu sunt în 
dezordine, cum s-ar putea întâmpla, pare să aibă o 
lungime mai mare între nord şi sud decât între răsărit şi 
apus. Ar putea avea de jur-împrejur, aşa cum am putut-o 
cât de cât măsura, în jur de 1134 de paşi de-ai mei, ceea 
ce înseamnă după mine cam un sfert de leghe.” (1) 

A fost deci nevoie de mai mult de o mie de pasi ai lui 
della Valle pentru a face turul colinei, în timp ce mai putin 
de jumătate i-au fost suficienţi lui Rich. Între timp, de la 
baza colinei au fost extrase sute de mii de cărămizi arse, 
căzute din etaje şi recuperate pentru construirea oraşelor 
şi a satelor din împrejurimi. 

Ceva mai devreme, alţi călători, negustorul englez 
John Eldred în 1583, medicul suab Rauwolf în 1570, sau 
rabinul Benjamin de Tudela în secolul al XII-lea, declară 
că au văzut ruinele Turnului Babel. Ei nu se îndoiau că în 
această zonă turnurile fuseseră numeroase. 

Ultimii care, dacă nu au văzut, cel puţin au transmis 
ceea ce contemporanii lor văzuseră, sunt istoricii din 
Antichitate: Diodor din Sicilia şi predecesorul său, 
Strabon. Acesta ne permite să ne întoarcem până în 
epoca în care Alexandru cel Mare, cu două secole mai 
devreme, dorise să reconstruiască Turnul: 

„Simpla evacuare a ruinelor însemna munca a 10 000 
de oameni timp de două luni. El nu a reuşit să încheie 
lucrul început, pentru că foarte curând boala şi apoi 
moartea l-au lovit pe rege.” (2) 

Astfel ajungem în sfârşit la două texte care vor rămâne 
celebre pentru posteritate. 

Din textul „Istoriei” lui Herodot din Halicarnas, datând 
din secolul al V-lea î.Hr., nu reproducem pentru moment 
decât aspectele formale şi dimensiunile. „În mijlocul unei 
incinte se ridică un masiv, lung şi lat cât un stadiu (apro- 
ximativ 180 m), pe acest masiv se află un altul, deasupra 
acestuia încă unul, până la opt etaje. Se poate urca rotin- 
du-ne în jurul masivului prin exterior. Către mijlocul 
urcuşului, găsim un palier şi bănci pe care ne putem odih- 
ni [...]. Ultimul etaj adăposteşte un mare templu.” (3) 

Celälalt text apartine autorilor evrei anonimi care au 
alcätuit istoria Genezei (4) si din care nu retinem aici decât 
elementele de bază: oameni veniţi din Orient au dorit să 
construiască un turn din cărămizi care înlocuiau pietrele şi 
din bitum care ţinea loc de mortar. Vârful acestui turn tre- 
buia să atingă cerul. Amestecându-le graiul, Dumnezeu a 
pus capăt acestei încercări nesăbuite. 

După cum se ştie, cele două texte au avut un impact 
cultural de o asemenea amploare, încât trebuie să le 
acordăm un loc aparte în paginile care vor urma. 

Pentru moment, să revenim la vestigiile de formă 
pătrată, aşa cum se prezentau ele la sfârşitul secolului al 
XIX-lea. Adică la momentul în care o misiune arheologică 
germană sosea la Babilon. 


IV. Releveele arheologice 


Robert Koldewey, directorul misiunii, îşi propunea ca 
obiectiv să pună în evidenţă planurile principalelor edificii 
încă vizibile pe teren. Acest proiect colosal a fost întrerupt 
în cursul Primului Război Mondial. El era totuşi suficient 
de avansat pentru a putea situa turnul în contextul urban 
al secolului al VI-lea î.Hr. 

Oraşul Babilon, incintă de ziduri traversată de Eufrat, 
avea o suprafaţă de 975 de hectare, altfel spus, tot atât cât 
Parisul din stânga Senei la sfârşitul Vechiului Regim (fig. 5). 

Turnul se ridica în centrul unui vast sanctuar. Cele câte- 
va rânduri de zidărie, încă vizibile, aparţineau unui edificiu 
major, susceptibil de a marca durabil spiritele. Misiunea 
germană a putut astfel să măsoare cei câţiva metri de zid 
care se aflau încă în picioare. Graţie lucrărilor lui Wetzel 
(5) ştim astăzi că turnul se înscria într-un pătrat cu latura 

de 91,80 metri şi chiar că treptele scării aveau o adâncime 
de 34 centimetri şi o înălţime de 17 centimetri. 


VECHIUL EUFRAT 
EUFRATUL AZI 







0 0,5 1km 


N-AN-KI 


Fig. 5. Planul oraşului Babilon în secolul V-lea î.Hr. 


Incinta turnului era prevăzută cu proeminențe care consti- 
tuiau tot atâtea contraforturi. Latura sudică era flancată de 
două scări, largi de aproape 6 metri, care porneau din extre- 
mitätile sale. Capătul inferior al scării frontale, care era la fel 
de largă, se afla la 52 de metri de marginea turnului (fig. 6). 





Fig. 6. Planul templului E-Temen-An-Ki 

Aceste ultime date de bazä sunt esentiale. Ele au per- 
mis alcătuirea tabloului de corespondente între sistemul 
metric zecimal actual şi sistemul neo-babilonian. 


V. Metrologie si aritmomanţie 


După cum se ştie, este vorba de un sistem sexagesi- 
mal. Oricare ar fi unitatea de lungime, lăţime sau înălţime 
aleasă, ea va fi regrupată în duzini, iar cinci duzini 
formează o unitate superioară. Să transpunem aceasta în 
propriul nostru sistem orar, descendent direct al sistemu- 
lui sexagesimal babilonian: cinci duzini de unităţi numite 
„minute” formează o oră. Pentru neo-babilonieni, cinci 
duzini de unităţi numite „cot” formează o unitate de 
lungime superioară. Retineti că această unitate este vari- 
abilă: atunci când citim „1”, lucrul acesta poate însemna 1, 
60 sau 60 la pătrat. 

Până aici sistemul pare simplu: complicatia apare din 
utilizarea simultană a doi coti de lungimi diferite pentru a 
măsura aceeaşi distanţă, suprafaţă sau volum, trei coti 
standard valorând cât doi coti mari. Ca şi când în sistemul 
nostru orar am calcula atât în minute standard cât şi în 
„minute mari”. O întâlnire de o sută douăzeci de minute ar 
putea dura două sau trei ore, în funcţie de tipul de minute 
utilizate: standard sau ,mari”. 

În afara acestei complicaţii, este vorba şi de prolife- 
rarea multiplilor şi sub-multiplilor unităţilor de suprafaţă 
specifice a sestei civilizaţii agricole. Totul se reduce în cele 
din urmă la cantitatea de seminţe de grâu necesară pen- 
tru a însămânţa suprafaţa pe care un om o poate lucra în 
decurs de o zi, corespunzător volumului de boabe care 
constituie ratia de grâu necesară zilnic unui bărbat, cu 
fracțiuni pentru femei şi copii. 

Aceastä logicä combinatorie si cäutarea unei congruente 
între toate măsurile s-a dezvoltat în paralel cu puterea 
regală. Din aceste combinaţii de cifre, au luat naştere o 
ştiinţă — metrologia, o artă — aritmomanţia si un instrument 
de gestiune — contabilitatea. Duzina divizibitä cu 2, 3, 4 şi 
6 oferea o paletă mult mai bogată decât zecimea divizibilă 
numai cu 2 şi 5. Vom vedea mai târziu, în realizarea formei, 
care este importanţa politică a acestei matematici. Pentru a 
nu ne rătăci, precum numeroşi epigrafişti, în acest labirint 
aritmetic, ne vom limita pentru distanţe la duzina de origine, 
numită „nindan” (măsurând 12 coţi) iar pentru suprafeţe 
vom folosi un „nindan pătrat” (deci 144 de coti pătraţi). 


VI. Documentele epigrafice 


Nu am fi putut decât să speculăm asupra înălţimii Tur- 
nului Babel dacă un arheolog amator, rămas anonim, nu 
ar fi exhumat în cursul secolului al XIX-lea o tabletă de 
argilă acoperită de caractere cuneiforme, numită tableta 
de la Esagil. Ea este datată din secolul al Ill-lea. Citirea ei 
s-a dovedit în timp a fi o adevărată operaţiune de decrip- 
tare, deşi la început totul părea simplu. Primul traducător, 
Georges Smith, a descoperit că acest document oferea 
descrierea cifrată a două monumente majore ale sanc- 
tuarului lui Marduk, zeul tutelar al Babilonului: Esagila şi 
E-Temen-An-Ki. 

La scurt timp după aceea, în 1892, arhitectul englez 
W.R. Lethaby schiteazä o siluetă (fig. 7a). Doisprezece ani 
mai târziu, un asiriog german, Weissbach (fig. 7b), care 
tocmai făcea săpături la Babilon, dă o variantă cu feţe 
înclinate, mai sigură din punctul de vedere al stabilităţii. 
Problema stabilităţii edificiului este aşadar adusă în 
discuţie de arheologi şi va trebui să fie aprofundată. 

Dieulafoy si P. Scheil 


Fig. 7. Trei siluete ale templului E-Temen-An-Ki. 


Între timp, tableta de la Esagil este pierdută, regăsită şi 
adusă la Luvru. Nu fără ca P. Scheil să-i fi dat însă o tra- 
ducere promițătoare. 

Împreună cu arheologul francez M. Dieulafoy, el pro- 
pune la rândul său, în 1913, o suită de etaje aşezată pe 
un soclu (fig. 7c). El pune în felul acesta o altă problemă, 
şi anume problema celor şase, şapte, eventual opt niveluri 
ale turnului, problemă căreia va trebui să i se găsească o 
rezolvare satisfăcătoare. 

Să abordăm la rândul nostru studiul acestui document 
în traducerea revăzută de către Françoise Brüschweiler 
(6). Să îl cunoaştem, în sfârşit (rândul 16): 

(Care sunt) dimensiunile întinderii Templului E-Temen- 
An-Ki pentru ca să-i cunoşti lungimea şi lățimea? 

Acest text, providential pentru asiriologi, este considerat 
copia fidelă a unei tablete mai vechi, încă nedescoperită. 

Textul descrie, aşa cum am fi putut vedea în secolul 
al VIl-lea î.Hr., templul pe care Nabucodonosor al II-lea, 
suveranul Babilonului, tocmai îl restaurase. 

Dacă urmărim figura 8, putem observa din însemnările 
scribului faptul că, în ansamblu, suprafaţa orizontală a 
templului E-Temen-An-Ki este descrisă ca un pătrat sub- 
divizat în nouă suprafeţe egale (rândul 17): 

60 + 60 + 60: lungimea, 60 + 60 + 60: lăţimea în cofi 
standard; pentru a încheia calculul: de trei ori câte trei ori 
şaizeci egal nouă (fig. 8 a). 

Cele nouă pătrate sunt atunci împărţite în două, iar ast- 
fel obţinem optsprezece benzi, fiecare dintre acestea 
necesitând şase (sila) vase cu seminţe de grâu pentru a fi 
însămânţate (rândul 18): 

De nouă ori câte două (benzi) de câte şase sila egal de 
18 ori şase sila; cum nu cunoşti valoarea celor 18, ea este 
de trei banite de seminţe socotite în cofi mici (fig. 8 b). 

Astfel, o serie de operaţii permit transformarea pătratu- 
lui iniţial în optsprezece benzi. Această suprafaţă este 
aptă să primească trei banite de seminţe măsurate în coti 
mici. Aflăm de asemenea din rândul 17 faptul că: 

60 + 60 + 60 sau 3x 5 duzini egal 15 duzini lungime, 
60 + 60 + 60 sau 3x 5 duzini egal 15 duzini lăţime, fac 225 
de duzini pătrate sau 225 nindan pătraţi (fig. 8 c). 

Să profităm de ocazie pentru a stabili raportul conver- 
siei dintre sistemul sexagesimal şi cel zecimal: 60+60+60 
sau 3x5 duzini sunt 15 duzini lungime, altfel spus, conform 
releveului lui Wetzel, 9 180 cm sau 51 cm pentru un cot 
standard şi 76,5 cm pentru un cot mare sau, de aseme- 
nea, 612 cm pentru o duzină sau nindan de coti standard. 
Ceea ce dă 37,4544 m? pentru un nindan pătrat şi 8 
427,24 m? pentru 225 nindan pătraţi. 

Fig. 8. Trei măsuri ale suprafeţei turnului la sol. 


Suprafaţa construcţiei la sol fiind astfel stabilită, putem 
aborda descrierea înălţimii (fig. 9). 

Interpretarea acestor rânduri devine mai clară dacă 
admitem două ipoteze: prima — „cuprinsul” turnului definit 
prin înălţime şi lungime corespunde siluetei turnului; cea 
de-a doua — pentru a facilita calculul, silueta poate fi con- 
centrată în suprafaţa unui pătrat, care are prin definiţie 
lungimea şi lățimea egale. 

Scribul continuă (rândurile 19, 20, 21 şi începutul rân- 
dului 22): 

Cuprinsul lui E-Temen-An-Ki: înălţimea corespunde 
lungimii sau altfel (spus): dimensiunile cuprinsului lui 

E-Temen-An-Ki pentru ca să îi cunoşti lungimea şi lățimea 
zece nindan lungimea, zece nindan lățimea; în cofi pătrați 
pentru a putea face calculul: 10 nindan la pătrat. (fig. 9 a) 


b 

Fig. 9. Două măsuri ale suprafeţei verticale a turnului. 


Suprafaţa siluetei echivalează cu o suprafaţă de 10 
nindan la pătrat, sau 100 nindan pătraţi. Rămâne de sta- 
bilit dacă este vorba despre coti mari sau despre coti stan- 
dard. Restul textului ne permite să răspundem la această 
întrebare (sfârşitul rândului 22, rândurile 23 şi 24): 

De 100 de ori 18 (sicli) egal 30, pentru cine nu 
cunoaşte valoarea celor 30, 30 este egal cu 1 iku sau 3 
benzi (de 10 sila) în cofi mari. Cuprinsul lui E-Temen-An- 
Ki, lungime şi înălțime: 10 nindan fiecare, deci laturile sunt 
egale. (fig. 9 b) 

Să reținem în esenţă că este nevoie de 18 coşuri (sicli) 
de grâu pentru a însămânţa un nindan pătrat de coti stan- 
dard şi deci de 100 de ori câte 18, adică 1 800 de siclipen- 
tru întreaga siluetă. Dar, pentru cei care nu ar cunoaşte 
această valoare, trebuie ştiut că această cantitate co- 
respunde unui iku sau unui număr de 3 benzi; fiecare fiind 
aptă să primească 10 vase (sila) de seminţe măsurate în 
coti mari. 

Este interesant de pus în evidenţă raportul dintre cele 
două arii. Suprafaţa orizontală a turnului măsoară 15 x 15 
=225 nindan pătraţi iar suprafaţa verticală, silueta, 
echivalează cu 10 x 10 = 100 nindan pătraţi. Raportul este 

de 225/100 sau, simplificat, de 9/4. Or 3 coti standard la 
pătrat, adică 9, înseamnă cu aproximaţie 2 coti mari la 
pătrat, adică 4. O schimbare a cotilor de referinţă ar con- 
duce prin urmare la o egalitate a suprafeţelor. Această 
corespondenţă este intenţionată. 

Ajungem să descoperim unul dintre acele exerciţii de arit- 
momantie de care sunt amatori babilonienii. Dar cum să dis- 
tribuim, etaj cu etaj, această suprafaţă de o sută de duzini? 
Scribul ne furnizează elementele lipsă (rândurile 36, 37): 

Măsurile de lungime, lăţime şi înălţime ale zigguratului 
din Babilon sunt următoarele: terasa inferioară — 15 nin- 
dan lungime, 15 nindan lăţime, 5 1/2 nindan înălţime. 

Scribul reaminteşte dimensiunile în plan ale bazei tem- 
plului E-Temen-An-Ki, care poartă numele generic de „zi- 
gurat” (prin zigquratu înţelegem fie culmea unui munte, fie 
templul-turn). şi îi adaugă măsura înălţimii. El continuă în 
aceeaşi manieră (rândurile 38, 39, 40, 41, 42): 

— al doilea etaj: 13 nindan lungime, 13 nindan lățime, 3 
nindan înălțime; 

— al treilea etaj: 10 nindan lungime, 10 nindan lățime, 
un nindan înălțime; 

— al patrulea etaj: 8 1/2 nindan lungime, 8 1/2 nindan 
lățime, un nindan înălțime; 

— al cincilea etaj: 7 nindan lungime, 7 nindan lățime, un 
nindan înălțime; 

— culmea: 4 nindan lungime, 3 1/2 nindan lățime, 2 1/2 
nindan înălțime; 

— al şaptelea etaj: templul înalt. 

Această enumerare pare să intrige. „Culmea” este cel 
de-al şaselea etaj? Care sunt dimensiunile celui de-al 
şaptelea etaj, desemnat ca „templul înalt’? Nu vorbea 
Herodot despre opt etaje (fig. 10)? 

15 nindan ——> 





10 nindan 









10 x 10 = 100 nindan pätrati 
în coli standard 





OO LIT IIITITII 
15 x 15 = 225 nindan pătraţi 15 x 15 = 225 nindan pătraţi 
în coti standard în coti mari 


Fig. 10. Silueta lui E-Temen-An-Ki la prima lectură. 


VII. Reconstituiri 


Un mare număr de asiriologi s-a împotmolit mergând 


pe această pistă. Fiecare a propus propria versiune care 
încearcă să potrivească releveele de pe teren, textul 
tabletei de la Esagil şi pe cel al lui Herodot. Reconstituirea 
lui Robert Koldewey, arheologul german al Babilonului, 
caută o soluţie extremă. 

Fig. 11a. Reconstituirea lui R. Koldewey, 1918. 


El încearcă o echivalență între dimensiunile suprafeţei 
bazei şi cele ale siluetei (fig. 11a), făcând abstracţie de 
ceilalţi parametri. 

Încercările colegilor lui Koldewey, Dombart (fig. 11b) şi 
Unger (fig. 11c), se concentrează asupra lui Herodot pen- 
tru a găsi o soluţie de continuitate, în scopul de a urca din- 
colo de capătul superior al scării frontale. Ei au imaginat o 
rampă continuă care începe la al treilea etaj şi se încheie 
la templul superior. 

Pe lângă toţi ceilalţi, arheologul francez André Parrot se 
străduieşte să rezolve contradictia dintre cele şapte etaje 
enumerate de scrib şi cele opt descrise de istoric (fig. 110). 

Soluţia constă în a demonstra faptul că numărarea eta- 
jelor superioare este cu atât mai dificilă, cu cât ele formea- 
ză o rampă continuă. 





Fig. 11b. Reconstituirea lui Th. Dombart, 1930. 

Fig. 11d. Reconstituirea lui A. Parrot, 1949. 





Fig. 11e. Reconstituirea lui G. Martiny, 1933. 


Gunther Martiny (fig. 11 e) combină scara centrală şi 
rampele adiţionale. 

Într-o primă etapă, Walther Andrae a dezvoltat o 
ipoteză asemănătoare, dar cu un etaj adiţional, ceea ce îi 
permitea să numere şapte terase (fig. 115). 

7 





Fig. 11f. Prima reconstituire a lui W. Andrae, 1932. 





Fig. 11g. Reconstituirea lui A. Moberg, 1933. 





Fig. 11h. Cea de-a doua reconstituire a lui W. Andrae, 1935. 

Dar Andrae a abandonat aceastä versiune si i s-a aso- 
ciat lui Moberg, care se îndepărtase de textul lui Herodot 
(fig. 11g şi h). 

Într-adevăr, alungând cu totul ideea unei rampe, 
Moberg imaginează o scară frontală care urcă dintr-o sin- 
gură bucată, de la terasa inferioară a templului până pe 
culme, ca în templele aztece. 

În cele două cazuri, rampele adiţionale laterale vor per- 
mite trecerea de la un etaj la altul. 

La rândul său, Busink a dorit să respecte în acest fel 
înclinația scării relevate pe teren de către Wetzel. lată de 
ce scara frontală (fig. 11;) nu deserveşte decât primul 
nivel. Mai mult, în conformitate cu Herodot, el dispune 
succesiv rampe adiţionale în jurul clădirii şi aşază templul 
de pe culme pe un soclu care arată ca un etaj. 





Fig. 11i. Reconstituirea lui Th. A. Busink, 1938. 


Cele nouă reconstituiri sunt toate bazate pe datele 
arheologice disponibile la începutul secolului. 

În 1962, o misiune germană a revenit la Babilon. 
Directorul ei, arhitectul Hj. Schmid, reia dosarul turnului. El 
se interesează de alcătuirea masivului central, pe care o 
vom trata mai târziu, şi de chestiunea reconstituirilor. 

Două ipoteze stau la baza propunerii sale (fig. 11 j). Pe de 
o parte, punctul de plecare al scării frontale trebuie să se 
afle cu aproximativ cincisprezece metri mai în spate, pen- 
tru a putea atinge marginea superioară a celui de-al doilea 
etaj, respectând în acelaşi timp pantele releveului lui 
Wetzel. Pe de altă parte, scările care permit suita de 
ascensiuni sunt construite în interiorul turnului. Intrarea 
este marcată de porticuri, aşa cum sugerează un basore- 
lief (în medalion) găsit la Ninive (vezi fig. 3 f). Treptele 
acestor scări sunt construite paralel cu laturile masivelor. 
Dacă în jurul anului 450 î.Hr. Herodot a văzut scările în 
exterior, lucrul acesta a fost posibil deoarece în 479 
Xerxes a devastat turnul şi a lăsat scările descoperite. 





Fig. 11j. Reconstituirea lui Hj. Schmid, 1981. 


Dar noi constatăm faptul că toate aceste proiecte 
înfăţişează o siluetă cu o suprafaţă care depăşeşte cu mult 
cei 100 nindan pătraţi calculati în coti mari (vezi fig. 10). 
Ceea ce destabilizează atât interpretarea, cît şi construcţia. 

În realitate, acest surplus conduce la un rezultat care 
sfidează legile staticii şi pe cele ale rezistenţei materialelor. 

VIII. O arhitectură de pământ 


Cel mai mare risc pe care îl poate întâlni un construc- 
tor care utilizează cărămizi simple sau arse, este acela ca 
zidăria să se deschidă ca o floare şi să se prăbuşească. 
lată de ce există opţiunea, care a fost preferată în cazul 
ziguratului din Ur, de a ridica pereţi oblici (fig. 12). 





Fig. 12. Perspectivă asupra ziguratului din Ur. 


Pot fi de asemenea înältati pereţi verticali, aşa cum s-a 
procedat pentru E-Temen-An-Ki; în acest caz, trebuie 
întărite rândurile de cărămizi cu împletituri de trestie, pen- 
tru a face mai solid întregul masiv şi pentru a-i preveni 
prăbuşirea. Trebuie, desigur, limitate ambițiile legate de 
înălţime. Edificiile reconstituite au înălţimea unui imobil 
modern cu 30 de etaje, primul masiv singur fiind înalt de 
11 etaje. Astfel de construcţii nu puteau fi realizate cu 
materialele cunoscute în acea epocă. 

Arhitectura mesopotamiană s-a dezvoltat pornind de la 
ziduri de chirpici, murus terreus?. Această tehnică se ca- 
racterizează printr-o constantă: înălțimea zidului depinde 
de grosimea sa. Zidarii mesopotamieni au încercat să 
reducă această grosime transformând chirpicii în cărămizi 


9 În limba latină, în text. 

simple. Ei au descoperit că, o dată ce sunt uscate la 
soare, cărămizile devin mai puţin plastice şi rezistă mai 
bine la presiune. În felul acesta poate fi redusă lăţimea 
zidului. Mai târziu, au început să ardă cărămizile. 
Cărămida arsă era utilizată uneori doar ca strat protector 
pentru cărămida crudă, iar alteori în chiar masa zidului. 
Pereţii prezintă adesea redane care le sporesc rigiditatea. 
Toate aceste tehnici vor ameliora performanţele. Dar, 
conditionati de cultura lor, zidarii mesopotamieni nu s-au 
putut elibera de regulile dictate de murus terreus. Drept 
liant între cărămizi, ei continuă să utilizeze chirpici, uneori 
împreună cu bitum, prea plastic dacă este expus la soare. 
Vor trebui să apară Alexandru şi arhitecţii săi pentru a 
vedea ridicându-se pe cerul Babiloniei bolți de cărămidă 
care, graţie mortarului, desfid legile gravităţii. 

Reamintim faptul că piramidele construite din piatră nu 
se îndepărtează decât cu cel mult 10° de panta naturală a 
unei movile de nisip. Pereţii piramidei lui Kefren, cea mai 
înclinată, formează un unghi de 53° cu solul, cea a lui 





Fig. 13. Profilul prezumptiv al templului E-Temen-An-Ki, suprapus 
pe releveul de profil al piramidei lui Mykerinos. Colorată în gri, 
movila naturală, cu o înclinaţie de 43°. 

Keops, 51°, iar cea a lui Mykerinos, 52°. Suprafata la sol 
a acesteia din urmä este de acelasi ordin de märime ca si 
E-Temen-An-Ki. Comparatia între profilul ipotetic al turnu- 
lui, cel al piramidei lui Mykerinos şi cel al movilei naturale 
este lämuritoare (fig. 13). 

Această interpretare a tabletei nu este, deci, corectă. 

Este momentul să ne amintim ceea ce evidentiam în 
introducere (rândurile 43, 44): 

Cel care ştie trebuie să arate (tableta) celui care ştie, 
cel care nu ştie nu trebuie să o vadă. 

lar dacă dorim să oferim o altă perspectivă asupra tex- 
tului, trebuie să reactualizăm punctul de vedere al autoru- 
lui său. 


Capitolul II 


SOLUTIA ENIGMELOR 


I. Schimbarea unghiurilor de vedere 


Până în epoca Renaşterii, într-adevăr, priveam toate 
lucrurile din două puncte de vedere complementare. Deja 
Euclid nota faptul că, în afara privirii prin care ochiul exa- 
minează obiectul, se poate distinge de asemenea şi o 
lumină care pătrunde în ochi, purtând cu sine informaţia. 
După el, Ptolemeu şi apoi scolasticii au numit /umen fluxul 
luminos plecând din ochiul care lămureşte şi instruieşte şi 
lux, lumina percepută de către ochi. 

În lumea mesopotamiană, percepţia /umen constituia 
regula. Asirologul René Labat (7) explică faptul acesta 
patologului Guido Majno (8). Medicul a fost tulburat să afle 
dintr-un text akkadian faptul că, pentru a îngriji o afecţiune 
a pleurei este nevoie de o incizie între coastele a treia şi a 
patra, pentru că din punct de vedere anatomic ar fi mult 
prea sus. Epigrafistul îi scrie: „Încercaţi să numărați coas- 
tele de jos în sus aşa cum făceau akkadienii, iar nu de sus 
în jos cum le numărăm noi astăzi. În felul acesta incizia 
apare ca fiind practicată între a noua şi a zecea coastă, 
ceea ce este corect” (fig. 14). 

Pentru descrierea Turnului Babel vom încerca, la rân- 
dul nostru, să numărăm etajele plecând de la un punct de 
vedere care se conformează spiritului timpului şi nu viziu- 
nii noastre contemporane. Aceasta din urmă nu poate 
decât să ne încurce şi să ne conducă spre imposibilitäti 
matematice şi fizice. În schimb, dacă după câteva tatonări 


A1 





Fig. 14. Numerotarea coastelor după lux si lumen 

etajul al VII-lea: templul înalt 


vârf 










etajul al V-lea ROSES 
etajul al IV-lea 


EE 
etajul al iii-lea [14 A 


etajul al II-lea | 2 


terasa inferioară 


Fig. 15. Dimensiunile templului E-Temen-An-Ki conform /ux şi lumen. 


pentru a regăsi punctul de vedere antic, instalăm obser- 
vatorul pe terasa celui de-al treilea masiv (fig. 15), obţinem 
un rezultat care satisface nu numai exigenţele tehnice, dar 
este şi capabil să lămurească secretele textului. 

Acest loc privilegiat se va dovedi a fi deopotrivă la mijlocul 
înălţimii edificiului şi la capătul scării centrale, a cărei încli- 
nație corespunde releveului lui Wetzel. Vom înţelege de ce 
primul şi cel de-al şaselea etaj nu sunt menţionate în mod 
clar. Astfel, din înălțimea acestei scări, lumen-ul scribului 
plonjează la 5 duzini şi jumătate de coti distanţă, la baza 
terasei inferioare. Urcând, privirea sa se opreşte la 3 duzini, 
pornind de la al doilea masiv. Apoi el priveşte baza celui 
de-al treilea masiv, de o duzină. El măsoară înălțimea 

peretelui celui de-al patrulea masiv, alături de care se află, 
iar acesta este de o duzină. În acelaşi fel apreciază el inter- 
valul care separă terasa celui de-al patrulea masiv de cea a 
celui de-al cincilea, ca măsurând o duzină. În sfârşit, spaţiul 
care rămâne până în vârful celui de-al şaselea masiv este de 
două duzini şi jumătate. Dincolo de aceasta, templul superi- 
or formează cel de-al şaptelea masiv, a cărui terasă supe- 
rioară este cel de-al optulea etaj, fiind limpede că terasa 
inferioară este primul nivel, ca în ascensoarele anglo-saxone! 
Nodul gordian al numărului de etaje a fost tăiat. 


II. Deducţia 


Putem acum încerca să stabilim o secţiune a turnului 
conform dimensiunilor sale regăsite, cu excepţia celor ale 
templului înalt. Din fericire, săpăturile sistematice între- 
prinse de către arheologul german Dombart (9) oferă unul 
dintre parametrii lipsă. Într-un text contemporan cu restau- 
rarea sanctuarului Esagila din timpul lui Nabucodonosor al 
II-lea, un scrib a notat că baza templului măsura 30 de 
coti, sau două duzini şi jumătate lărgime. In schimb, nu 
oferă nici o indicație cu privire la lungime sau la înălţime. 

Tăcerea scribului în privinţa acestui subiect trebuie 
interpretată ca o omisiune voluntară. Dimensiunile „culmii” 
trebuie să rămână ascunse muritorilor de rând. Initiatul era 
capabil să le cunoască prin deducție. Pe de o parte, avem 
toate elementele pentru a desena silueta, nu însă şi 
înălţimea templului înalt; pe de altă parte, cunoaştem aria 
totală a acestei siluete, un pătrat de 10 duzini de coti, 
adică 100 nindan pătraţi (fig. 16). 

Ştim, în fine, faptul că Turnul Babel avea 11 duzini de coti 
standard în înălțime, ceea ce înseamnă 67,30 metri. Ceea 
ce din punct de vedere statistic şi vizual este bime 
proportionat. 

D 1 nindan pătrat 





10 x 10 = 100 





+ 
+ 8,5x1=8,5 
+ 
+ 10x1=10 
+ 


+__13 x 2 = 26 
+ 





15 x 2,5 = 37,7 
total 100 


Fig.16. Silueta templului E-Temen-An-Ki după cea de-a doua lectură. 


Această deducție, în sensul complet al cuvântului, este 
astăzi acceptată de către asiriologi (10). 


III. Punerea în formă 


Am avea dificultăţi în a ne imagina şi în a reda prin 
imagini forma turnului, dacă nu ne-am apleca asupra 
studiilor lui Robert Ghirshman (11). 

Este vorba despre publicaţia consacrată ziguratului de 
la Choga-Zanbil, unul dintre turnurile cele mai bine con- 
servate din Orientul Apropiat. Acest turn se înălța în Elam, 
o ţară din Mesopotamia orientală, la aproximativ treizeci 
de kilometri est de capitala ei, Susa, într-un loc numit 
astăzi Choga-Zanbil, „coşul răsturnat”. Ceea ce înseamnă 

că, spre deosebire de „tigaia” din Babilon, acesta prezintă 
încă un frumos relief pentru ochii călătorilor, la aproape 
treizeci şi trei de secole după ridicarea sa la Dur-Untash, 
de către Untash Gal, regele din Anshan şi Susa, în secolul 
al XIII-lea î.Hr. 

El este aşadar mai vechi cu şapte secole decât Turnul 
Babel restaurat, a cărui dată exactă de fondare şi a cărui 
stare originară nu ne sunt cunoscute. În pofida vechimii, 
starea sa de conservare este remarcabilă. Lucrul acesta a 
permis să se facă un număr de observaţii utile înţelegerii 
acestor edificii. 

Ziguratul din Choga-Zanbil se ridică în centrul oraşului 
nou, proiectat de Untash-Gal. Un oraş care pare să fi fost 
abandonat la scurt timp după construirea sa, dacă a fost 
vreodată locuit într-o manieră durabilă. Această particula- 
ritate explică în mod cert calitatea vestigiilor. Mai mult, el 
se află la prea mare distanţă de Susa şi de alte aşezări 
umane, pentru a servi drept carieră de cărămizi după ce 
ultimii locuitori l-au părăsit. 





1 Km 


Fig. 17. Planul oraşului de la Dur-Untash (Choga-Zanbil). 

Vom reveni în cea de-a doua parte a lucrării asupra 
planului atât de aparte al oraşului pe care îl domina zigu- 
ratul (fig. 17). Pentru moment, vom reuni elementele de 
comparaţie care ne vor ajuta să înţelegem cum a fost 
construit Turnul Babel. 


IV. Un studiu comparat: Choga-Zanbil 


Choga-Zanbil, „coşul răsturnat”, domină încă piaţa de 
la o înălţime de aproximativ 25 de metri (fig. 18). Degajat 
de molozul provenit din propria sa degradare, ziguratul 
este placat cu cărămidă arsă pe toate suprafeţele exte- 
rioare. 





fig. 18. Planul şi secţiunea ziguratului din Choga-Zanbil. 

În schimb, toate zonele care nu sunt vizibile sunt făcute 
din cărămizi crude. Această explorare a interiorului ne ara- 
tă de asemenea faliile, adică rosturile de dilatare verticală 
păstrate pentru ca fiecare etaj să exercite o presiune la sol 
proporţională cu înălţimea sa şi, în caz de tasare, să poată 
culisa în mod independent. Această caracteristică notabilă 
a permis de asemenea reconstituirea, pe baza masivului 
tasat, a dimensiunilor în plan ale etajelor dispărute (fig. 18). 
În absenţa oricărei descrieri, cu excepţia mentionärii unui 
templu înalt, putem în felul acesta să identificăm un masiv 
central a cărui suprafaţă acoperă a noua parte din 
suprafaţa totală. Acest masiv este înconjurat de patru cen- 
turi rectangulare de cărămidă, cu lăţime egală, dar înălțimi 
descrescătoare. Un soclu mărgineşte ultima centură. 

De la descriere să trecem acum la tehnicile si la fazele 
de construcţie care au putut fi identificate cu certitudine. 

Rosturile de dilatare nu sunt o noutate. Le putem 
observa deja la piramida egipteană în trepte de la 
Saqqara (fig. 19) şi, de asemenea, la piramidele clasice 
compuse din straturi succesive de piatră, care se termină 
pur şi simplu cu o margine oblică. Să notăm în trecere fap- 
tul că secţiunea acestei piramide se înscrie într-un triunghi 
isoscel de 46°, cu 3° mai mult decât panta naturală. 





Fig. 19. Secţiune transversală a piramidei de la Saqqara. 
Colorată în gri, panta naturală; punctat, profilul piramidei lui Mykerinos 

Dar, până acum, arheologii nu au observat ca această 
tehnică să fi fost aplicată şi la edificiile din cărămidă. 
Astfel, la Choga-Zanbil, zidirea etajelor s-a făcut cu aju- 
torul centurilor rectangulare din jurul masivului central, 
planul ansamblului fiind imprimat pe sol încă de la primul 
strat de cărămizi (fig. 20). 

O galerie săpată de la un capăt la altul al nivelului pieţei 
a permis chiar constatarea faptului că primul strat al 
nucleului a fost realizat din cărămizi arse. 

O altă tehnică a fost de asemenea respectată, cea cu 
privire la fazele construcţiei. Constructorii au ridicat mai 
întâi conturul edificiului, adică soclul, şi prima centură, în 
toată înălţimea lor (fig. 20 a). În felul acesta, era delimitată 
o vastă incintă, în interiorul căreia s-au ridicat etajele cen- 
trale. Un culoar periferic permitea să se circule între cele 
două părţi (fig. 20 b). Acest culoar a fost acoperit parţial 
în momentul în care masivul central a atins înălţimea 
masivului periferic (fig. 20 c). Construcţia a continuat prin 
cele patru scări care pornesc de la mijlocul fiecărei laturi şi 
se despart fiecare în două rampe care ajung la acoperişul 
primului masiv (fig. 20 d-e). Pentru a continua ascensiunea, 
trebuia urcată o scară tăiată în centrul laturii de sud-vest, 
pentru a ajunge la baza celui de-al treilea masiv. O altă 
scară pornea din centrul laturii de sud-est. Dincolo de 
aceaste elemente intrăm în domeniul speculațiilor, pentru 
că nimic nu se mai păstrează (fig. 20 f). 

Vom vedea în partea a doua câte dintre aceste obser- 
vaţii se vor dovedi relevante, în trecerea de la formă la 
funcţie. 

Fig. 20. Etape în construcţia ziguratului de la Choga-Zanbil. 


YV. Turnul supraetajat 


Adăugarea mai multor nivele a fost frecvent observată 
în Mesopotamia. Săpăturile, conduse în 1962 de arhitec- 
tul german Hj. Schmid, au confirmat faptul că Turnul Babel 
a făcut obiectul unei astfel de modificări (12). El a 
descoperit în jurul nucleului de cărămizi crude vestigiile 
unei centuri de cărămizi arse menită să protejeze laturile. 

Această descoperire confirmă ipoteza conform căreia 
altădată acest nucleu se afla în aer liber si constituia baza 
turnului anterior, dacă nu chiar pe a celui originar. Schmid 
trasează ca urmare un profil posibil, decupat în interiorul 
supraetajării lui Nabucodonosor al II-lea. 

Dar înălțimile acestor masive rămân încă stabilite în 
funcţie de prima lectură dată tabletei de la Esagil (fig. 21). 





EM templul lui Nabucodonosor al II-lea [] profil anterior posibil 
umplutură Es nucleu de cărămidă crudă 


= supraînălțare II vestioii in situ 


Fig. 21. Secţiune a supraetajării templului E-Temen-An-Ki, 
după Hi. Schmid. 

Adus la dimensiunile rezultate din cea de-a doua lec- 
tură si din studierea tehnicilor constatate la Choga-Zanbil, 
profilul prezintă o distantare realizabilă în raport cu toate 
constrângerile înclinaţiei naturale şi cu tasarea diferențiată 
a masivelor (fig. 22). 





Ca înclinația naturală pgg rosturi de dilatare 


Fig. 22. Secţiune a supraetajării templului E-Temen-An-Ki, 
conform celei de-a doua lecturi. 


Pornind de aici, poate fi propusă o reconstituire a tur- 
nului anterior, compus din patru masive şi dominat de un 
templu (fig. 23). 





Fig. 23. Secţiunea anterioară ipotetică a templului E-Temen-An-Ki. 

Vom reanaliza deci operaţia de supraînältare a templu- 
lui E-Temen-An-Ki, în lumina acestor ultime documente. 
Ele ne vor permite să înţelegem mai bine afirmaţiile lui 
Nabopalassar şi să urmărim diferitele etape ale şantierului: 

„La porunca lui Ea, la sfatul lui Marduk [...] am luat o 
hotărâre. Cu lucrători pricepuţi, înarmat cu etalonul de 
măsură, am stabilit dimensiunile. Lucrătorii au fixat limitele 
(fig. 24a). Urmând poruncile lui Shamash, Adad şi Marduk, 
am gândit un plan în sinea mea şi, ca pe o comoară, voi 
păstra dimensiunile în mintea mea”. (9) 

Acestui text i se alătură cel al lui Nabucodonosor al II-lea: 
„Cât despre E-Temen-An-Ki, turnul cu etaje din Babilon, 
Nabopalassar (tatăl meu) i-a stabilit fundaţiile şi l-a ridicat 
cu 30 de coti, dar nu-i construise şi vârful. Astfe! că m-am 
pus eu pe lucru.”(9) 

Nabopalassar a înconjurat deci turnul existent cu un 
masiv de cărămizi arse (fig. 24b), aprovizionând şantierul 
prin cele două rampe laterale, ale căror dimensiuni le 
păstra în memorie. Să remarcăm în treacăt faptul că 
înălţimea noii baze a lui E-Temen-An-Ki este cea aprecia- 
tă de scrib de la înălţimea celui de-al treilea masiv, prin 
compararea distanţei care îl separa de nivelul curţii cu 
aceea a bazei celui de-al doilea masiv: 30 de coti, sau 2 
nindan şi jumătate. 

La moartea tatălui său în 605, Nabucodonosor al II-lea 
reia lucrările si le duce la bun sfârşit. El ridică scara prin- 
cipală pentru a permite accesul spre etajele superioare 
(fig. 24c) şi înalţă masivele interioare (fig. 24d). El re- 
construieşte, în fine, templul de sus, după ce a umplut şi a 
zidit cu grijă camerele vechiului sanctuar (fig. 24e). 
Ceremoniile de Anul Nou se puteau desfăşura astfel pe 
acoperişul unui E-Temen-An-Ki în întregime renovat 
(fig. 24 f. 

Acesta este chiar noul turn, cel care se va oferi privirilor 
evreilor, atunci când vor veni captivi la Babilon, în anul 586. 
Chiar acela care, prin intermediul textului Genezei, a consa- 
crat mitul. 





Fig. 24. Etapele restaurării E-Temen-An-Ki. 

VI. Construcţia 


Ştim astăzi destul de multe despre realizarea materială 
a acestui edificiu, pentru a ne putea face o idee despre 
ceea ce a însemnat construirea templului E-Temen-An-Ki. 

Vom vedea că realizarea acestor construcţii gigantice 
nu pare să se fi întins de-a lungul mai multor generaţii de 
sclavi biciuiti cu cruzime, contrar a ceea ce ne-am imagi- 
nat din pricina unei tradiţii larg popularizate de artiştii plas- 
tici şi apoi de arta cinematografică, şi din ceea ce ştim 
despre înălţarea catedralelor noastre medievale sau din 
ceea ce sugerează textele vetero-testamentare. 

Astfel, aşa cum spuneam în introducere, se pare că 
evreii au fost puternic marcați de eşecul de la Dur-Sarrukin. 
Această capitală dorită de Sargon al II-lea trebuie să fi fost 
deja impresionantă prin dimensiunile sale şi prin talia edi- 
ficiilor: o citadelă, palate, temple, totul protejat de o incintă 
fortificată. Or noi ştim, prin intermediul textelor studiate de 
Piotr Bielinski (13), faptul că numai aceste fortificaţii, cu o 
lungime de 6 700 de metri, înalte şi lungi precum Marele 
Zid Chinezesc, au fost realizate în mai puţin de şapte ani, 
între anii 712, data la care au început lucrările, şi 705, data 
morţii lui Sargon al II-lea, cu o mână de lucru compusă din 
prizonieri de război încadraţi de lucrători specializaţi şi de 
artizani, mână de lucru pe care Bielinski o apreciază ridi- 
cându-se la aproximativ 2 000 de oameni, şi după o meto- 
dă pe care o vom aplica şi noi în cazul Turnului Babel. 

Plecând de la dimensiunile în plan şi în secţiune de- 
duse din tableta Esagil, putem defini volumul şi putem 
calcula numărul de cărămizi pe care acesta îl reprezintă: 
36 de milioane, suficiente pentru a pava un drum larg de 
1,5 metri între Paris şi Moscova. Ştiind din lectura tablete- 
lor din epocă şi din observaţii directe actuale că un lucrător 

este capabil să fabrice 120 de cărămizi pe zi şi să 
zidească 80, putem deduce că 36 de milioane pot fi pro- 
duse în cinci sute de zile de către 600 de oameni, şi că vor 
putea fi zidite în şapte sute cincizeci de zile, de către 
acelaşi efectiv. Aceste rezultate nu includ nici timpul, nici 
mâna de lucru necesare pentru aprovizionare, uscare, 
ardere, transportul la baza lucrării şi ridicarea pe masiv. 
Scara principală, care, reamintim, ajunge la jumătatea 
înălţimii clădirii, numără 330 de trepte, iar un om nu poate 
purta mai mult de două cărămizi într-o ascensiune. Pentru 
a încheia calculul, să dublăm efectivul şi să admitem că 
timpii sunt consecutivi. Astfel, 1 200 de oameni ar fi putut 
aşeza cele 36 de milioane de cărămizi în o mie două sute 
cincizeci de zile, adică trei ani şi jumătate. Bielinski ne 
confirmă că această perioadă şi acest efectiv sunt de 
acelaşi ordin de mărime ca şi cele rezultate din docu- 
mentele epigrafice cuneiforme. 

Construirea templului lui Shara la Umma, la sud de 
Babilon, a necesitat un efectiv de 1 000 de oameni, pen- 
tru a pune în operă 9 milioane de cărămizi mari şi 17 mili- 
oane de cărămizi mici, în unsprezece luni. Şi, aşa cum am 
văzut mai sus, Strabon raportează că au fost necesari 10 
000 de oameni timp de două luni pentru a ridica templul lui 
Bel, sau 1 660 de oameni, timp de un an. 

În realitate, durata teoretică pe care tocmai am calcu- 
lat-o va trebui să suporte două corecturi. În primul rând, 
am văzut că un turn cu etaje preexistent a fost deteriorat 
şi restaurat de mai multe ori, ultima dată în timpul unui 
conflict care l-a opus pe Assurbanipal fratelui său 
Shamash-shumi-ukin'0, din 652 până în 626. În al doilea 
© Proclamat rege al Babilonului în 672 de către tatăl său, Assarhaddon, 
în cadrul aceleiaşi ceremonii în care Assurbanipal fusese desemnat 
prinţ moştenitor al imperiului asirian. 

rând, ştim de asemenea că renovarea s-a făcut în două 
etape. 

În total, cele două şantiere succesive nu au durat cu 
adevărat decât doi, până la trei ani, şi au dispus de o mie 
de oameni. 

lată deci un element ce se opune multora dintre ideile 
general acceptate. În plus, demersul lui Bielinski are me- 
ritul de a readuce în primul plan raportul dintre putere şi 
metrologie. O astfel de productivitate nu ar fi putut fi 
obţinută decât de către gestionari eficienţi. Aceştia ar fi 
trebuit să cunoască totul despre seminţe, despre supra- 
feţele câmpurilor, timpul de lucru şi rațiile zilnice. Rezultă 
un sistem complex dar simplu din punct de vedere nume- 
ric, de echivalare a valorilor, pentru a evalua resursele, 
randamentele, retribuţiile în natură şi timpii necesari. Un 
regim tehnocratic avant la lettre era instaurat. Acesta se 
bazează pe eficacitate. Cât timp regele va fi în măsură să 
asigure utilizarea maximă a forţei de muncă, redis- 
tribuirea grânelor stocate în depozite şi distribuirea 
pământurilor, va putea exercita o autoritate absolută asu- 
pra supuşilor săi şi îşi va putea construi templele. Zeii 
templelor vor putea astfel să apară drept obiectivul final al 
întregii activităţi din regat, când, de fapt, beneficiarii reali 
sunt regii, preoţii şi curtenii palatului, pentru că puterea 
lor devine incontestabilă. 

Graţie acestei ficțiuni, coeziunea comunităţii este asi- 
gurată mai mult sau mai puţin durabil. Este suficient un 
război pierdut, un fluviu care îşi modifică albia după o 
inundație, pentru ca peisajul natural să revină cu rapidi- 
tate, ştergând peisajul administrativ sexagesimal, aşa cum 
afirma în lucrarea sa din 1986 Mario Liverani (14). 


PARTEA A DOUA 


FUNCTIA 


Capitolul I 


FUNCTIA ORIGINARA 


I. Templul în oraş 


Am cercetat ziguratul, l-am comparat, l-am studiat din 
punct de vedere tehnic, istoric, şi totuşi nu ne putem da 
seama ce funcţie îndeplinea, dacă ne vom menţine la 
nivelul documentelor directe. Constatăm numai faptul că 
turnul era inclus, cel puţin o dată pe an, în cadrul cere- 
moniilor de întâmpinare a noului an, moment în care 
reprezenta punctul culminant, la propriu şi la figurat. 

Într-adevăr, ne-a parvenit un singur text care descrie 
minuţios ritualul şi ne transmite rugăciunile şi formulele 
pronunţate în timpul celor douăsprezece zile de festivități. 

Pe măsură ce citim, aflăm că Marele Preot se scaldă 
în Eufrat înainte de-a intra în sanctuarul lui Marduk, fiind 
urmat de îndată de alţi preoţi; că artizanii sculptează doi 
idoli din lemn împodobiţi cu nestemate, care sunt aşezaţi 
în templu; că se citeşte un Poem al Creaţiei, că este sa- 
crificat un berbec sau un miel, în chip de emisar, iar 
cadavrul este dus în templu pentru a se încărca de tot 
răul de acolo şi apoi aste aruncat în fluviu; că regelui îi 
sunt luate însemnele, înapoiate lui Marduk de către 

Marele Preot, dupä care regele este pälmuit si umilit si 
trebuie să-şi facă confesiunea înainte de a-şi recăpăta 
atributele; că cele două statuete din lemn decorat sunt 
decapitate şi arse; că Marduk este condus într-o mare 
procesiune prin Babilon şi de-a lungul fluviului, către un 
sanctuar din afara oraşului; că trec trei nopţi înainte de a 
reveni la Babilon unde, potrivit un text: „În luna Nisan... 
Sărbătoarea lui Marduk şi a lui Zarpanit... Marduk, cel 
care este omniscient, se întoarce la nunta sa.” lar camera 
nuptialä, pe care noi o cunoaştem drept Camera Patului, 
nu poate fi alta decât cea din E-Temen-An-Ki. Prin 
urmare, acela este locul în care, printr-un mariaj sacru, o 
hierogamie, simbol al originii divine a vieţii, se încheie 
sărbătoarea Noului An. 

Marduk se uneşte cu Zarpanit, soţia sa, iar prin acest 
transfer regele fecundează simbolic preoteasa, înlocui- 
toare a zeiţei Zarpanit, în timp ce ploile de primăvară vor 
trezi pământul şi vor face deşertul să înflorească. 

Putem relua aici textul lui Herodot în dimensiunile sale 
funcţionale: 

„În capela de pe culme, se vede un pat foarte mare, 
magnific acoperit, dar nici o imagine a unei divinităţi. 
Nimeni nu-şi petrece noaptea aici, cu excepţia unei femei, 
aleasă de zeu, desemnată preoteasă a lui Bel”.(3) 

Trebuie să ne mulţumim să privim ceremoniile din exte- 
rior, fără a putea sesiza implicaţiile a ceea ce observăm în 
deplinătatea lor. Dar această capelă, acest pat, sunt 
departe de-a ne lămuri asupra relaţiilor care se stabilesc 
între persoane, acţiuni, obiecte şi zeul lor. Este, pe scurt, 
ceea ce se aşteaptă de la religie. Unde trebuie aşadar să 
căutăm explicaţii în privința acestui subiect? 

Un număr important de texte descriu exorcismele des- 
tinate purificării persoanelor şi obiectelor de forţele 

malefice si de farmecele făcute în circumstanţe nefaste; 
dar acestea aduc mărturii indirecte asupra vieţii religioase. 
Rezultă din ele faptul că divinitatea este percepută ca un 
fenomen înspăimântător, capabil să producă teamă, dar 
totodată aducător de lumină. 

Această luminozitate, atribut divin, este redistribuită 
asupra lucrurilor şi fiinţelor, în special asupra regelui. Din 
câte se pare, îi revenea lui singur obligaţia de a posti, de 
a se ruga, de a se mortifica şi de a respecta tabuurile. În 
schimb, el avea dreptul de a-şi asigura hrana din proviziile 
care veneau zilnic spre masa lui Marduk. 

Cele mai bune dintre recolte şi dintre animale erau tri- 
mise la templu. O parte mergea în serviciul zeului, adică 
spre rege, cler şi curtea regală. O a doua parte era desti- 
nată administraţiei palatului. A treia parte era păstrată pen- 
tru a fi distribuită în momente de criză sau pentru a fi ofe- 
rită în schimbul unor bunuri necesare puterii regale, aşa 
cum explică asiriologul Liverani (14). 

De fapt, templul poate fi înțeles ca aspectul vizibil al 
unei mari organizaţii, deopotrivă teocratică şi tehnocratică, 
ce asigura coeziunea societăţii, despre care am vorbit 
deja în prima parte. 

Acesta va fi de altfel simbolul detestat de evrei în tim- 
pul captivitätii lor în Babilon, după cum vom vedea în 
partea a treia. Dar nu putem reduce E-Temen-An-Ki doar 
la acest rol economic şi social. 


II. Templul dintre Pământ şi Cer 


Semnificaţia literală a formulei E-Temen-An-Ki, Casa Te- 
meliei Cerului şi Pământului, ne conduce mai degrabă spre 
o altă dimensiune simbolică şi cosmogonică a ziguratului. 

Lectura poemului babilonian al Creaţiei (15) ne îngăduie 
să imaginăm schema următoare (fig. 25). 

La origine, apa dulce şi apa sărată se contopeau în 
Oceanul primordial. Marduk a organizat Haosul, împăr- 
ţindu-l în două. Aceasta a dat naştere totalitätii celor de 
Sus: o boltă care adăposteşte Cerul, şi totalităţii celor de 
Jos: o boltă răsturnată care degajă Infernul. Marea mar- 
chează planul limită între cele două. Axul lumii, axis 
mundi, trece prin centrul planului. Acolo este locul în care 
apare mai întâi vârful, apoi Muntele şi, progresiv, întregul 
pământ. În sfârşit, pe acest pământ Marduk a creat umani- 
tatea, pentru a-i servi pe zei. 


Axis mundi 





Oceanul primordial 


Fig. 25. Reprezentarea babiloniană a lumii. 


Toate acestea ne readuc la aspectele teo-tehnocratice 
analizate mai sus, dar reaşezate în contextul arhetipurilor 
universale, proprii întregii umanitäti. 

Or, existenţa speciei noastre a fost grav ameninţată de 
două ori de la începutul cuaternarului. Atribuim aceste 
două fenomene variațiilor curenților oceanici, care au 
implicat variaţii climatice de origine încă nedeterminată. 

Acum 40 000 de ani, după o periculoasă răcire a 
vremii, glaciatiunea Würm a decimat specia umană. 
Supraviețuitorii, care se apreciază a fi fost de ordinul 
câtorva mii (doar pentru reproducere), au fost suficienţi 
pentru a repopula progresiv cele cinci continente. Este 
ceea ce postulează cercetările asupra patrimoniilor gene- 
tice umane ale populațiilor actuale (16). Relativa lor diver- 
sitate, ca şi unitatea lor, la fel de relativă, nu este atât de 
veche pe cât s-ar crede. Pe de altă parte, o brutală re- 
încălzire a planetei, petrecută acum 12 000 de ani, a făcut 
să crească nivelul mărilor cu 120 m, ca urmare a topirii 
calotei polare şi a marilor ghețari din pleistocen. Locuitorii 
tärmurilor s-au retras către zonele montane, dar popoare 
întregi, înconjurate de ape, au naufragiat. 

Dacă anticipăm cu îngrijorare o înältare de treizeci de 
centimetri a nivelului mărilor în prima jumătate a secolului al 
XXI-lea, ne putem imagina teroarea pe care trebuie s-o fi 
inspirat o creştere persistentă, de patru sute de ori mai mare, 
„timp de patruzeci de zile şi patruzeci de nopţi”, teroare 
rămasă undeva în inconştientul memoriei noastre colective. 


III. Muntele primordial comun 


Felul în care ne prezentăm azi noi, supraviețuitorii, con- 
duce spre ideea unui trunchi comun, nu numai genetic, 
evenimential, dar şi de credinţe comune, cea ce impune 
ideea probabilității unei religii unice a originilor. Aceasta 
este teza paleo-etnologului Emmanuel Anati (17). 

El a identificat un personaj comun tuturor culturilor, din 
Extremul Orient până în extremul Occident. Un spirit 
ancestral capabil să asigure renaşterea vieţii după un ca- 
taclism: un mare potop, o iarnă interminabilă. Anati afirmă 

că l-a identificat atât la zulusii africani, cât si la triburile 
hopi din America. L-am întâlnit, de asemenea, în Irlanda. 

În cultura iudeo-creştină, îl vom regăsi desigur pe Noe, 
a cărui arcă a eşuat pe vârful muntelui Ararat. La babi- 
lonieni este vorba despre Uta-Napiştim, salvat de potop, 
care îşi aduce ofranda pe vârful muntelui Napir, conside- 
rat în mod evident un zigurat, aşa după cum notează 
diverşi asiriologi fără ca totuşi să pună un element în 
legătură cu celălalt (18): ziguratul este Muntele primordial. 
El marchează locul în care se află axis mundi. Este Casa 
Temeliei Cerului şi Pământului. Este de asemenea punc- 
tul de plecare pentru repopularea pământului. 

După care, din generaţie în generaţie, am păstrat 
memoria unui potop universal şi a unei re-fondări a lumii. 
Cel mai vechi text epic al Antichității, Epopeea lui 
Ghilgameş (19), având însă o vechime de 5 000 de ani, se 
întoarce până la acel moment crucial, când zeii au dorit să 
renunţe la oameni. 

În anticul oraş Shurrupak domnea Ziusudra, un om plin 
de virtute şi de pietate. Enki, stăpânul apelor, l-a sfătuit să 
renunţe la regatul său şi să-şi salveze viaţa. l-a spus să 
construiască o corabie. Ziusudra l-a ascultat fără ezitare. 
Curând după aceea, apele s-au revărsat asupra ţării ca o 
armată invadatoare timp de şase zile şi şase nopţi. În cea 
de-a şaptea zi, Ziusudra a putut ancora pe vârful muntelui 
Nicir şi a făcut ofrande zeilor care l-au cruțat. Zeul Enlil, 
care dorise sfârşitul omenirii, a contemplat amploarea 
dezastrului, l-a emoţionat nefericirea supravietuitorilor şi 
le-a dăruit, lui Ziusudra şi soţiei sale, nemurirea. 

Ghilgameş, regele sumerian din Uruk, a dorit să afle 
secretul nemuririi lor. El a făcut o călătorie initiaticä pentru 
a afla de la Ziusudra însuşi cum să evite dispariţia propriei 
sale fiinţe. 

Încetaţi să vă frământe mintea, încetaţi să alergati, înce- 
taţi să mai călătoriţi, încetaţi să mai speraţi; Ghilgameş 
simbolizează toate acestea. Toată viaţa lui se împlineşte 
în această căutare. De ce trebuie ea să ia sfârşit? 

Prezenţa ziguratului în centrul oraşului, vizibil de pre- 
tutindeni, reaminteşte zilnic de potop, de Ziusudra şi de 
căutarea nemuririi. 

lată, pe scurt, rolul lui E-Temen-An-Ki. 


IV. De la Munte la templu 


Evidenţierea unei viziuni comune, care ulterior s-a 
diversificat în multiple perspective religioase, este pe cale 
de a se face acceptată. Similitudinile descoperite sunt 
prea numeroase pentru a mai fi considerate simple coinci- 
dente. Ceea ce reprezintă o noutate este constatarea fap- 
tului că rolul muntelui, asimilat cu templul, persistă în mod 
simbolic până în zilele noastre. 

Astfel, muntele Kailash, ,cristal” în limba sanscrită, sau 
Tise, „axă” în tibetană, învecinat cu India şi cu Nepalul, 
este considerat a fi miticul munte Meru, axul lumii, al unui 
pământ plat, care avea drept zonă centrală Asia platourilor 
înalte (fig. 26). 





Fig. 26. Schiţă cu muntele Kailash. 

Din timpuri imemoriale, pelerinii budisti, hinduisti şi cei 
aparţinând cultelor şamanice, bônpo, nu ezitau să urce la 
peste 4 500 de metri pentru a parcurge traseul ritual cir- 
cular, în sensul contrar acelor de ceasornic pentru bônpo. 

Ei se proştern cu faţa la pământ şi înaintează, punân- 
du-şi picioarele acolo unde mâinile lor au atins solul, par- 
curgând astfel 52 de kilometri în trei săptămâni. Penitenţii, 
mergând în genunchi, uită că au un trup. Ating o stare de 
conştiinţă lipsită de gândire. Pentru ei, drumul se poate 
opri acolo. Singur poetul ascet Milarepa şi-a îngăduit, în 
secolul al XII-lea, să urce până în vârf. 

Acum un sfert de secol, indianistul G. Tucci (20) obser- 
va faptul că arhitectura templelor Indiei şi Indiei exterioare, 
Indochina şi Indonezia aveau avea aceeaşi origine ca şi 
ziguratul, materializare asiro-babiloniană a unui munte 
clădit în jurul axului lumii. Tucci observa că axa, care trece 
printr-un unic punct în cer, la zenit, este, dimpotrivă, mul- 
tiplicată pe pământ. Fiecare oraş, fiecare popor, fiecare 
fiinţă umană are propriul centru al lumii. 

Aceste temple sunt nu numai munţi simbolici, sunt în 
mod fundamental instrumente ale gândirii şi ale transfi- 
gurării. 

Cel care, având o conştiinţă pură parcurge templul 
după reguli prescrise, odată ajuns la vârf atinge centrul 
mistic şi se confundă cu unitatea primordială. 

Templul din Borobudur, din insula Java, construit în jur de 
800 î.Hr., este cel mai mare munte sacru, încă vizibil integral 
(fig. 27): 123 de metri pe fiecare latură, 32 de metri înălţime. 

Din secolul al IX-lea până în secolul al XV-lea, când 
Islamul şi-a stabilit preeminenta, pelerinii au făcut mereu 
înconjurul, în sensul acelor de ceasornic, al celor cinci 
terase pătrate dominate de trei terase circulare, înainte de 
a ajunge în vârf. Ei porneau de la sfera dorințelor pentru a 

Fig. 27. Planul si sectiunea templului din Borobudur. 


ajunge, meditând şi cântând, la sfera detaşării, în sfârşit 
eliberaţi din ciclul fără sfârşit al renaşterilor succesive. În 
prezent, pelerinajele au putut fi reluate. 

Dacă un templu poate simboliza muntele, un desen 
poate figura templul şi îi poate permite individului să facă 
un pelerinaj virtual. 

V. De la templu la templul virtual 


Prin intermediul mandalei, imagine a templului virtual, 
budistii, hinduistii, sivaitit şi bânpo doresc să îşi realizeze 
deplasarea rituală circulară şi, odată ajunşi în centru, să 
se ridice spre stările superioare (fig. 28). 

Mandala este trasată pe sol cu multă minutiozitate, pe 
o suprafaţă consacrată. Ea se compune dintr-o incintă 
exterioară circulară şi din mai multe cercuri concentrice 
care încercuiesc cinci pătrate. La mijlocul fiecăreia dintre 
laturile pătratelor se deschide câte o poartă. Deasupra 
porţii este instalat un acoperiş susţinut de stâlpi. Porţile se 
deschid către cele patru puncte cardinale, care se fntâl- 
nesc în centru. Un centru prin care trece axis mundi. 

Cele patru direcţii ale lumii şi axul central reprezintă 
constante ale mandalei, o cosmogramă, structura inde- 
structibilă a universului. 

Adeptul dogmei, după exemplul pelerinului de pe 
muntele Kailash, poate să-şi întreprindă propria călătorie 
rituală interioară. Acest proces reprezintă traducerea bidi- 
mensională a etapelor în care adeptul parcurge cele cinci 
puncte ale spaţiului în marile temple cu etaje. Patru 
puncte pentru cele patru părţi ale lumii şi un punct central, 
cel de-al cincilea, încă susceptibil de a căpăta o 
reprezentare materială. În exterior, deasupra, imaterial, se 
află ultimul punct, cel al Absolutului. 

Atingerea vârfului are loc prin concentrarea privirii 
asupra componentelor desenului, uneori chiar asupra unei 
imagini mentale, depăşind gradual, într-o anumită ordine, 
cele cinci incinte. 

Este o călătorie interioară, care îl face pe adept să 
treacă de la o stare la alta, succesivă şi mai completă, 
care nu o anulează pe precedenta, până la un stadiu de 


68 


resorbire în Constiinta universală si de reintegrare în 
Unitatea atotcuprinzătoare. 

La fel ca şi mesopotamienii, popoarele înaltelor platouri 
asiatice şi ale Indiei nu au făcut decât să elaboreze cu o 
mare precizie un demers fizic şi metafizic, ce conduce 
înapoi la sursa originară. 

Or, vom vedea că acest demers se extinde de aseme- 
nea şi în afara Eurasiei. 





Fig. 28. Figură tradiţională a mandalei. 

VI. Din Mesopotamia în America Centrală 


Vom vedea că în America Centrală s-a dezvoltat un sis- 
tem religios pornind din aceeaşi sursă, ceea ce ne va per- 
mite să înţelegem încă şi mai bine extinderea domeniului 
turnurilor cu etaje. 

Cele mai antice glife maya descifrate relatează că 
primul om, Hun Nal Ye („o sămânță de porumb”) s-a 
născut într-o zi pe care o putem raporta la anul 3 114 
înaintea erei noastre creştine (21). 

Era o epocă dominată de tenebre. Hun Nal Ye şi-a 
construit o casă într-un loc numit „Cer înălţat” şi a orien- 
tat-o după cele patru puncte cardinale. De aici rezultă pă- 
tratul, figură geometrică prin excelenţă a lumii maya. 

În acelaşi loc, Hun Nal Ye a adunat trei blocuri de piatră 
care marcau centrul lumii. Înainte de a ieşi din tenebre sub 
chipul unui tânăr de o mare frumuseţe şi de a aduce pe 
pământ seminţele de porumb, el a plantat un arbore al 
vieţii, ale cărui rădăcini, trunchi şi ramuri simbolizează 
cele trei nivele ale cosmosului. Cosmograma din Codexul 
de la Madrid ne oferă o ilustrare fără echivoc a acestei 
imagini (fig. 29) În centru, arborele vieţii, vizibil din partea 
de răsărit, locul prezentării porumbului; la vest, o scenă de 
ofrandă, iar în nord şi în sud, scene de sacrificiu. 

Această ilustrație îşi găseşte de asemenea expresia 
spaţială la Chichen Itza. Fondat după anul 530 al erei noas- 
tre, acest oraş a fost în două rânduri centrul politic al lumii 
maya, dar el a fost înainte de toate centrul religios, până la 
prăbuşirea acestei lumi, la mijlocul secolului al XV-lea. 

Studiind Popol Vuh (22), unul dintre puţinele texte 
maya care au fost salvate de la distrugere, istoricii Freidel, 
Schele şi Parker (23) propun o lectură simbolică a struc- 
turii aşezării de la Chichen Itza (fig. 30). 

Fig. 29. Cosmograma maya, inclusä în Codexul de la Madrid. 


Oceanul primordial s-a retras din spatiul central al 
oraşului pentru ca pământul să se poată extinde. Plat- 
forma stelei pe care noi o numim Venus (a) reprezintă cele 
patru subdiviziuni ale lumii: Cerul, Marea, Pământul şi Re- 
gatul Maya. Ea se găseşte în faţa rampei nordice a pira- 
midei numite de spanioli „El Castillo” (b). Rampele de est 
şi de vest sunt orientate în funcţie de o axă formată între 
locul în care soarele răsare la solstițiul de vară şi cel în 
care apune la solstițiul de iarnă. 

El Castillo cu cele nouă etaje şi cele patru rampe sim- 
bolizează locul în care Mama primordială a modelat, din 
turte de mălai, primii oameni ai celei de-a patra şi ultima 
dintre creaţii. Şi aceasta pentru că zeii au creat Pământul 
pentru a-i adăposti pe cei dintâi oameni, a căror misiune 
era aceea de a hrăni toate divinitätile prin ofrande. 

Fig. 30. Piaţa centrală din Chichen Itza. 


Ofrandele supreme sunt sângele şi inima. lată de ce 
unul dintre aspectele esenţiale ale civilizaţiei maya este 
sacrificiul uman. Zilnic, fiinţe umane erau sacrificate pen- 
tru binele comun. De mai multe ori pe an nobilii se ofereau 
într-un auto-sacrificiu, provocându-şi răni sângerânde. În 
schimb, zeii trebuiau să apere viaţa în univers şi, în con- 
secinţă, pe cea a pământului şi a locuitorilor săi. 

Ritualul auto-sacrificiului de pe terasa superioară a 
templului etajat era public. El asigura suveranului legitimi- 
tatea unei puteri care avea caracter divin. 

Aceste ritualuri sunt atestate de la mijlocul mileniului | 
înaintea erei noastre, când în America Centrală încep să 
se afirme mai multe centre culturale, printre care 
Uaxactun şi Tikal, ale căror piramide sunt acum cunoscute 
în întreaga lume. Cea de la Uaxactun, datată în 250 î.Hr., 
este cea mai veche dintre cele care au fost descoperite 
până astăzi. Ea nu are încă decât trei etaje, probabil ca o 

Fig. 31. Planul si etajele piramidei de la Uaxactun. 


referinţă la cele trei pietre adunate de Hun Nal Ye într-o 
grămadă (fig. 31). 


Prin urmare, la fel ca şi în Mesopotamia, numărul de 
etaje va creşte până la cele nouă nivele ale lui El Castillo. 


VII. Piramida egipteană 


Monumentele Egiptului provin din aceeaşi sursă ca şi 
edificiile examinate mai sus? 

Pentru egiptologi, piramida este muntele care se ridică 
din mare, dar această materializare nu a apărut decât un 
mileniu după construirea primelor zigurate. Într-adevăr, în 
jurul anului 2 780 î.Hr., arhitectul şi savantul Imhotep, la 

cererea faraonului Djoser, a transformat tumulii în plan 
rectangular care acopereau mormintele regale din acest 
turn în trepte, pe care îl putem vedea astăzi la Saqqara 
(fig. 32). 


Fig. 32. Perspectivă asupra piramidei de la Saqqara. 


Să se fi inspirat Imhotep din construcţiile Mesopo- 
tamiei, să fie vorba de un împrumut, sau de o invenţie cu 
atât mai remarcabilă cu cât rezolvă toate problemele puse 
de o construcţie în graden şi de supraînältarea acesteia? 
Releveul arheologic distinge două etape pe parcursul rea- 
lizării (vezi fig. 19). 

Saqqara este marca unei „sepulturi nemaivăzute de la 
crearea lumii”, şi este, de asemenea, scara ce-i va permite 
suveranului să ajungă la ceruri, de unde va continua să 
reînnoiască forţele vitale ale naturii. Pentru că, după 
moartea sa, Faraonul era instalat între divinitätile care 
reglementează cursul universului. Zilnic, acestuia îi erau 
prezentate ofrande în sanctuarele construite lângă baza 
turnului său. 

Dincolo de aspect, funcţiile funerare sunt cele care fac 
distincţia între turnul egiptean şi cele mesopotamiene. 

Dacă am descoperit uneori sepulturi în vecinătatea zigu- 
ratelor, în schimb incintele acestora nu au ascuns nicio- 
dată morminte. Dimpotrivă, turnurile asiatice şi americane 
au adăpostit uneori săli funerare la baza lor. 

O altă diferenţă rezultă din constatarea că piramida de 
la Saqqara nu s-a impus. Modelul în trepte a fost imediat 
abandonat pentru ceea ce va fi piramida clasică: o prismă 
cu patru laturi. Motivele invocate pentru această schim- 
bare sunt de ordin fizic. Este vorba de nevoia de-a evita 
erodarea gradenului. Dar ele pot fi de asemenea şi de 
natură metafizică. 

Ridicarea sufletului faraonului este o înălțare spirituală. 
Nu este nevoie să vedem treptele, chiar dacă ele există. 
Arheologii au constatat că pavajul teraselor era plan şi 
neted sub masa căptuşelii exterioare, oblice. 

Turnul cu etaje este deci prezent sub prismă, aşa cum 
arată un desen pe un papirus din epoca Imperiului Nou, 
2000 de ani după construirea turnului de la Saqqara. 

Vedem sarcofagul faraonului aşezat în primul masiv al 
unui turn cu trei nivele (fig. 33): în timp ce aici jos, pentru 
noi, treptele sunt mascate, în lumea morţilor fatetele ne- 
tede ale prismei sunt invizibile. 

Fig. 33. Reprezentarea turnului-mormânt (dinastia a XXII-a). 

Această serie de observaţii ne permite să spunem că 
piramida egipteană, chiar dacă este apropiată de zigurat 
prin cosmologie şi geografie, este totuşi mai îndepărtată 
de acesta din punct de vedere funcţional decât sunt tem- 
plele asiatice şi amerindiene. 

În sfârşit, este frapant să constatăm faptul că evreii nu 
au menţionat niciodată piramida în textele Vechiului 
Testament, chiar dacă au avut raporturi la fel de conflic- 
tuale cu egiptenii ca şi cu babilonienii. 

Înarmati cu aceste observaţii, putem acum să explorăm 
domeniul babilonian. 


VIII. Templele mesopotamiene 


Îl avem drept ghid pe asiriologul J.-C. Margueron (24), 
care interoghează atitudinea omului mesopotamian în faţa 
Zeului său. 

După analiza a 250 de temple identificate în spaţiul 
care se întinde de la Mediterana Orientală până la Golful 
Persic, de la primele temple neolitice până la începuturile 
creştinismului, Margueron operează o clasificare exactă a 
spaţiilor, mergând de la profan la sacru, la care participă 
atât locuri aflate sub cerul liber, cât şi construcţii acoperite. 

Templul oriental este locuinţa zeului; E în sumeriană 
înseamnă: „casa”. O cameră rectangulară, înconjurată cel 
mai adesea de încăperi anexe care serveau drept cămări. 
O nişă pentru imaginea Zeului şi un fel de altar pentru 
ofrande, sacrificii şi libaţii sunt plasate în camera princi- 
pală. Este reşedinţa Zeului atunci când se află pe pământ, 
locul în care oamenii îl slujesc, îl hrănesc, îl înveşmân- 
tează, îl împodobesc. El „se întrupează” într-o statuie care 
îşi va găsi locul în Sfânta Sfintelor. 

Cu doar câteva excepţii, în Babilonia reprezentarea 
divinității este vizibilă încă de la intrarea în templu, până în 
capătul unui mic sanctuar. În schimb, în Asiria, credin- 
ciosul nu o poate vedea, la capătul unei încăperi lungi şi 
înguste, decât intrând în templu şi întorcându-se cu un 
sfert de tur. 

Margueron subliniază că sediul divinității este aproape 
întotdeauna ataşat de un zid. Acest zid marchează în tem- 
plu limitele acţiunilor terestre. Dar „nimic nu împiedică 
omul să reflecteze la Ceea-Ce-Se-Află-Dincolo-de-zid”. 

Ziguratul se înscrie în această reflecţie. Omul înain- 
tează către înălţime şi către un templu care nu adăpos- 
teşte statuia zeului, dar care se prezintă ca o anticameră 
a cerului. 

Margueron conchide: „În locul obscurităţii din profun- 
zimea templului, lumina celestă; în locul finitului, infinitul; 
în locul şocului frontal, integrarea în univers.” 


IX. Trunchi comun, convergente, influenţe: 
câtre noua sinteză 


De-a lungul ultimelor decenii ale secolului al XX-lea, 
lucrările arheologilor, geneticienilor şi lingviştilor au confir- 
mat evidenţierea, de către paleo-etnologul Anati, a unor 
credinţe originare comune. 

Cele trei tipuri de analiză ne autorizează să credem că 
reprezentărilor originare din lumea meso-americană sunt 
înrudite cu cele din lumea mesopotamiană. 

Descoperirile arheologice confirmă faptul că după 
scăderea nivelului apelor, între 11 500 şi 10 500 de ani 
înainte de epoca noastră, descendenţii noilor supraviețuitori 

identificati mai sus au refäcut cälätoria din Asia cätre 
America. 

Descoperirile din domeniul geneticii populațiilor 
menţionate (16) arată că popoarele Americii în ansamblul 
lor sunt mai apropiate de populaţiile Asiei nordice decât de 
oricare alte populaţii din lume, iar populaţiile din Asia 
nordică se încadrează într-un vast ansamblu genetic ce 
merge din Africa de Nord, de-a lungul întregii Asii, până în 
Lumea Nouă. 

În sfârşit, studiile lingvistice (25), conduse într-o 
manieră independentă, au ajuns la concluzii deosebit de 
convergente. Numele arheologului Colin Renfrew (26) 
este ataşat acestei abordări multidisciplinare, denumită 
noua sinteză. 

Teza unei limbi de origine unică, deşi încă este 
combătută de către unii filologi", se vede confirmată prin 
lucrările de genetică a populațiilor. Acestea ne readuc în 
mod abrupt la textul Genezei, care abordează pentru 
prima oară chestiunea originii limbilor vorbite pe pământ, 
şi deci mitul Turnului Babel, pe care vom încerca imediat 
să îl înţelegem mai bine. 

Expansiunea limbilor, la fel ca şi aceea a turnurilor cu 
etaje, a urmat evoluţia lui homo sapiens de-a lungul 
epocilor şi de-a lungul planetei. 


11 Autorul face aluzie la o controvesă începută încă de la sfârşitul anilor 
'60, dar care a fost reluată cu mai mare intensitate în anii '90. Aceasta 
îi opune pe lingvisti ,traditionalisti” — atasati deciziei luate de 
Societatea Lingvistică din Paris în 1866 de a elimina din dezbaterile 
academice problema existenţei unei limbi arhaice comune —, lingvistilor 
„monogenişti” care consideră că au reuşit să identifice structurile unei 
asemenea limbi. În anii '90, cei din urmă se grupează în jurul lui M. 
Ruhlen şi J. Bengtson. Colin Renfrew nu a acceptat concluziile lor fără 
rezerve, dar consideră că în favoarea acestora înclină numeroase con- 
statări arheologice. V. Colin Renfrew, La diversification linguistique în 
Pour la Science. Dossier Les Langues au Monde, p. 34-40, 1997. 

Printre populatiile eurasiatice care au supravietuit cata- 
clismului de acum 40 000 de ani, un grup s-a întors pe 
urmele propriilor paşi până în Africa, de unde a rezultat 
familia afro-asiatică ce-i cuprinde pe semiţii din Orientul 
Apropiat; un grup a părăsit Eurasia pentru a trece în 
America, acum aproximativ 12 000 de ani; cât despre 
populaţiile eurasiatice rămase pe loc, acestea se împart în 
indo-europeni, grupul din Ural, altaici şi alţii, între care se 
numără şi cei care au populat marele nord. 

Asemănările constatate între turnurile în etaje ridicate 
din Indonezia până în America Centrală, trecând prin cele 
din Sardinia şi din Canare, recent identificate, se explică 
deci prin originea lor comună. Aceste asemănări tin deo- 
potrivă de considerente formale şi funcţionale, pentru că 
sunt înscrise în inconştientul oamenilor încă de la origine. 


Mandala 
Muntele Kailash 

Fig. 34. Evoluția simbolului Muntelui sacru. 

Ţinând cont de datele furnizate de arheologie, de 
curentele lingvistice şi de rezultatele genetice, putem 
reconstitui arborele genealogic al avatarurilor Muntelui 
sacru, de la constituirea cosmologiei comune alimentate 
de mitul Potopului până în zilele noastre, pentru că asceza 
traseului ritual circular bi- sau tridimensional este încă 
practicată (fig. 34). 


Capitolul II 


FUNCŢIA RITUALĂ 


I. Fundamentele ritului 


Funcţia rituală a ziguratelor se va degaja atât din con- 
vergentele constatate, cât şi din divergentele dintre 
curentele desprinse din aceeaşi sursă. Fiecare are speci- 
ficul ei, dar toate privilegiază privirea care se înalţă şi 
îndreaptă succesiv spre cele patru puncte cardinale, 
înainte de a se ridica spre cer. 

lată cheia lecturii rândurilor din Herodot citate în capi- 
toiul precedent: 

Urcarea (ăvăBanq) se face prin rotire (xx) în jurul 
masivelor, prin exterior (£Eo8ev). Către mijlocul urcuşului, 
găsim un culoar şi bănci pe care să te poți odihni (3). 

Cum am putea să nu vedem în aceste rânduri 
descrierea, desigur în termeni profani, a ascensiunii ri- 
tuale circulare a credincioşilor? 

Nimic nu ne împiedică să ne gândim că această prac- 
tică era încă observabilă cotidian şi că E-Temen-An-Ki era 
deschis fidelilor de-a lungul întregului an. La sărbătoarea 
Noului An, regele, la rândul său, urmează această cale 
înainte de a celebra hierogamia. 

Pentru a ilustra acest traseu, trebuie să revenim la zi- 
guratul de la Choga Zanbil. 

Am menţionat deja singularitatea planului oraşului de la 
Dur-Untash în centrul căruia acesta se ridică (vezi fig. 17). 
Văzut mai de aproape, acest centru se prezintă cu adevă- 
rat ca desenul unei mandala tridimensionale. Săpăturile 

au pus în evidenţă o incintă circulară care înconjoară tur- 
nul. Terasa primului masiv este accesibilă prin patru scări 
compuse din segmente opuse, situate la mijlocul fiecăreia 
dintre laturi (fig. 35). 





Fig. 35. Planul sanctuarului de la Choga Zanbil. 


În chip providenţial, secolele nu au distrus scara (A) 
care conduce spre acoperişul-terasă al celui de-al doilea 
masiv. Cele două segmente ale acestei scări ne vor per- 
mite să înţelegem cum se putea face ascensiunea, prin 
rotire şi în exterior. 

Într-adevăr, la mijlocul celui de-al doilea masiv se 
deschide un portic. Sub acest portic, un prim segment al 
scării conduce pe un palier sub cerul liber. În dreapta 
acestui palier, un al doilea segment al scării permite 
urcarea pe terasă. Această mişcare în sensul invers 
acelor de ceasornic, încă imprimată pe latura turnului, ne 
invită să o prelungim pe celelalte laturi, într-o manieră 
asemănătoare (fig. 36). 

IUNI 





Fig. 36. Planul şi secţiunea scării care conduce pe terasa 
celui de-al doilea masiv. 





Fig. 37. Schema procesiunii circulare în ascensiune exterioară. 

Vom obtine astfel schema unei procesiuni în sensul 
opus acelor ceasornicului, procesiune care salută succe- 
siv cele patru puncte cardinale, urcând la etajul următor 
după fiecare salut, înainte de a pătrunde în templul de sus 
şi de a urca în sfârşit pe cea din urmă terasă (fig. 37). 


IL Împlinirea ritului 


Este suficient să transpunem acum procesiunea de la 
Choga-Zanbil la Turnul Babel (fig. 38). 

Ascensiunea demarează la baza scării principale şi 
urcă până la terasa celui de-al treilea masiv, la jumătatea 
înălţimii. Aici, credincioşii se pot odihni, după cum observă 
Herodot. Apoi ei se întorc spre dreapta şi merg spre 
mijlocul laturii opuse, la nord. 

Trec pe sub un portic ce se deschide în cel de-al 
patrulea masiv, salută nordul, înainte de a urca pe terasă 
şi de a înainta astfel de la un masiv la altul, salutând 
punctele cardinale occidental, meridional şi ajungând în 
cele din urmă în faţa porţii templului superior. Alegerea 
amplasării porţii pe această latură se sprijină pe de o parte 
pe Codexul de la Madrid (vezi fig. 29): arborele vieţii care 
marchează axis mundi este văzut din partea estică a cos- 
mogramei. 

Pe de altă parte, asocierea dintre crepusculul morții şi 
răsăritul vieţii este prezentă în tot textul Epopeii lui 
Ghilgameş. În consecinţă, dacă cel de-al patrulea salut se 
adresează estului, primul este pentru nord. Cât priveşte 
cel de-al cincilea salut, acesta se adresează cerului, de pe 
terasa superioară a templului. 

Ritul ascensiunii-asceză este în felul acesta împlinit: un 
proces ciclic, zilnic, sezonier, anual, care se derulează în 

jurul muntelui Sumeru, axis mundi pe care se sprijină cerul 
şi a cărui bază se afundă în misterioasele regiuni subte- 
rane. 

E-Temen-An-Ki: Casa Temeliei Cerului şi Pământului. 





© Miazăzi 


Fig. 38. Schema ascensiunii-asceză, prin exterior şi în manieră 
circulară, a Turnului Babel. 

PARTEA A TREIA 


MITUL 


Capitolul I 


CUVINTELE 


I. Versiunea curentă 


Acest capitol datorează mult lucrării lui Hubert Bost 
(27a). 

Cercetările sale asupra comentariilor relatării din 
Geneza 11, versetele 1-8, în interiorul corpusului de texte 
din tradiția iudeo-crestinä, ne permite să vă propunem o 
nouă lectură, de data aceasta mai aprofundată: 

Versetul 1: (Era odată) un timp în care toți oamenii 
aveau aceeaşi limbă şi gândeau în acelaşi fel. 

Textul începe ca o poveste. 

Versetul 2: Venind de la răsărit, oamenii au găsit o 
câmpie în țara Senaar şi s-au aşezat acolo. 

Este subliniată originea orientală a acestei lumi. Pe de 
o parte, ea merge în sensul tezei propuse de S.N. Kramer 
(28). Mesopotamia sudică a fost invadată de triburile 
semiţilor nomazi, veniţi din regiuni situate dincolo de 
Caspica sau de Caucaz, trecând prin Iranul actual, în ulti- 
mul sfert al celui de-al IV-lea mileniu înaintea erei noastre. 

Pe de altă parte, am văzut la început că primele imagini 
ale unor zigurate — reprezentări ale Muntelui sacru — au 
fost identificate în Elam, la est de Mesopotamia sudică. 

V.3: Atunci şi-au spus unii altora: „Să facem cărămizi 
din pământ şi să le ardem în foc. Ele ne vor servi drept 
pietre, iar lutul şi smoala vor fine loc de mortar.” 

Particularitatea civilizaţiei mesopotamiene stă anume 
în faptul că se bazează literalmente pe lut: argilă 
marnoasă sau marnă argiloasă. Acest material modelant 
va servi drept suport pentru construcţii, pentru scriere şi, 
trecut prin foc, pentru ceramică şi arhitectură. 

V.4: Haideţi, şi-au spus, să construim un oraş şi un turn 
care să meargă de la pământ la cer. Să ne facem faimă 
înainte de a ne răspândi pe toată fața pământului. 

Tot conform lui S.N. Kramer (28), invadatorii sumerieni 
au fost urbanizati de către autohtonii irano-semiti „insta- 
lati”, deci sedentarizati, cu cinci secole mai înainte. 

V.5: Atunci YHWH (El este, El este aici, El există de-a 
pururea) a coborât să vadă oraşul şi turnul construit de fiii 
oamenilor. 

Civilizaţia născută din fuziunea anticilor ocupanti şi de 
noii veniţi a fost marcată de inventarea scrierii, pe care 
sumerienii o consideră antidotul varietätii lingvistice, aşa 
cum vom vedea mai departe. 

V.6: lar YHWH a zis: lată un neam care vorbeşte o sin- 
gură limbă şi iată prima lor operă. De acum înainte nimic 
nu se va putea opune la ceea ce vor dori să facă. 

Această formulă nu se mai regăseşte în Biblie decât la 
sfârşitul cărţii lui lov, 42.2, atunci când lov recunoaşte atot- 
puternicia lui YHWH: 

Eu ştiu că tu eşti atotputernic, nimic din ceea ce doreşti 
să faci nu îţi este cu neputinţă. 

Fiii oamenilor pot de asemenea pretinde acest lucru, 
uniţi printr-o limbă comună într-un singur popor. Ajungem 
la două dintre argumentele fundamentale ale acestui text, 
care încearcă să răspundă la două întrebări: 

De ce există astăzi o multitudine de limbi? 

V.7: Haideţi, deci! Să ne coborâm şi să le amestecăm 
limbile ca să nu mai poată zice „Haideţi”. 

De ce oamenii sunt risipiţi pe pământ? 

V.8. YHWH i-a risipit pe tot întinsul pământului. Ei au 
încetat să mai construiască oraşul. 

Acest oraş nu poate fi decât Babilonul: Poarta Cerurilor, 
care va deveni sinonimul stării de confuzie. 

V.9: Astfel s-a numit BaLaL, babil, când el ar fi trebuit 
să fie Bab-EL, poarta Domnului, pentru că acolo YHWH a 
amestecat limbile oamenilor şi i-a făcut să se risipească 
pe tot pământul. 


II. Datarea textului 


În Biblie, istoria despre Turnul Babel este inclusă în 
relatarea felului în care a fost populat pământul. Fiii lui 
Noe: lafet, Ham şi Sem, născuţi după potop, s-au risipit, 
unii în „insule ale naţiilor”, alţii „după ţările si natiile lor”, 
conform clanurilor şi limbilor lor. „Începând de la ei 
popoarele s-au răspândit pe pământ.” 

În Geneza 10.8, ni se spune că un fiu al lui Ham: 

Cus a născut pe Nimrod. El a fost primul viteaz de pe 
pământ, el a fost vânător vestit înainte de YHWH [...]. 
Capitalele regatului său au fost Babel, Ereh, Akkad, toate 
oraşe din ţara Senaar. 

Din acesi pasaj din Biblie deducem că Nimrod nu poate 
fi decât constructorul oraşului şi al turnului, pentru că el a 
domnit la Babel. Sub numele său, acesta va trece în pos- 
teritate: Turnul lui Nimrod. 

Anterioritatea înmulţirii limbilor şi a răspândirii fiilor lui 
Noe pe pământ, faţă de momentul aşezării oamenilor în 

câmpia Senaar ne permite să abordăm problema datării 
textului. 

Potrivit lui Christian Uelinger (29) putem distinge nu 
mai puţin de patru straturi în alcătuirea povestirii. În cen- 
trul acestuia regăsim un eveniment istoric pe care l-am 
menţionat deja: întreruperea construcţiei oraşului 
Dur-Sarrukin în urma morţii pe câmpul de luptă a fonda- 
torului său, regele asirian Sargon al II-lea, în anul 705 î.Hr. 

O primă remaniere a textului a avut loc în momentul în 
care evreii au fost deportaţi la Babilon după înfrângerea 
lor de către Nabucodonosor al II-lea. Oraşul şi turnul vor fi 
localizate, ca o ironie, la Babilon. În curând, cu ajutorul lui 
Dumnezeu, marile construcţii ale lui Nabucodonosor şi 
apoi ale lui Nabopalassar, la care evreii sunt constrânşi să 
participe, vor fi încheiate. 

Trebuie amintit că evreii erau supuşi sistemului tehno- 
teocratic mesopotamian care trebuie să le fi părut impla- 
cabil, extrem de coercitiv şi eficace în acelaşi timp. Ei nu 
puteau decât să denunțe condiţia care asigura forţa aces- 
tui sistem: legătura strânsă, la toate nivelele, dintre 
gândire, cuvânt, acţiune şi scop, oricare ar fi fost acelea. 

Mai târziu, eliberaţi de Cirus, evreii s-au întors la 
lerusalim. Versiunea babiloniană se inserează în contex- 
tul postdiluvian. Textul ei nu este o expresie a rezistenţei. 

O ultimă redactare din epoca ahemenidă insistă asupra 
risipirii oamenilor pe pământ, conferindu-i acesteia înţele- 
sul simbolic pe care şi l-a păstrat până în zilele noastre. 


III. Versiunea originală? 


„Vorbim de simbol acolo unde expresia lingvistică se 
pretează prin sensul său dublu sau multiplu la un exerciţiu 

de interpretare”, scrie filosoful Paul Ricoeur (30), iar 
antropologul Claude Lévi-Strauss (31) adaugä: ,Nu existä 
text original propriu-zis. Orice mit este, prin însăşi natura 
sa, o traducere, el îşi are originea într-un alt mit provenind 
de la o populaţie vecină, dar diferită [...] pe care un audi- 
tor caută să-l capteze traducându-l în limbajul său perso- 
nal şi tribal, fie pentru a intra în posesia lui, fie pentru a-i 
dezminti mesajul, deformându-l, aşadar, în oricare din 
împrejurări”. 

În cazul de care ne ocupăm acum, o tabletă pătrată de 
lut cu latura de 23 de centimetri, păstrată la muzeul din 
Istanbul ar putea conţine cea mai veche versiune a mitu- 
lui cunoscută până în ziua de azi. În acest spaţiu limitat, 
scribul a aşternut un poem de şase sute de versuri în 
sumeriană, pe care S.N. Kramer (32) îi numeşte Enmerkar 
şi stăpânul Arattei. 

În această versiune sumeriană, mai veche, fireşte, 
decât Geneza, zeul Enki, cel care dezläntuise Potopul, 
intervine din nou pentru a schimba destinul omenirii. 

Motivul acestei intervenţii nu este clar. Are ea ca scop 
binele omului? Forţa povestirii constă tocmai în această 
întrebare. lată ceea ce spun, în esenţă, rândurile 145-155 
ale täblitei: 

Lumea întreagă, acolo unde sunt oameni, vorbeşte lui 
Enlil în aceeaşi limbă. 

Dar în acea zi, Enki, stăpânul, nobilul şi regele, Enki, 
stăpânul care răspândeşte abundența şi ale cărui vorbe 
sunt demne de încredere, [...] 

schimbă vorba din gura lor punând în ea nefntelegerea, 

discordia în limba omului care până atunci fusese una 
singură. 

Amestecul limbilor este, aşadar, opera lui Enki? cel 
înţelept, mai marele zeilor. Dacă în vremea Potopului 
Enlil!’ încercase, cu succes, să limiteze pagubele, de 
această dată el nu mai intervine. Dispariţia limbii unice va 
da omului ocazia de a-şi descoperi capacităţi încă ne- 
exprimate, benefice, dar şi nefaste. Trebuia ca istoria să 
se scrie. Astfel, aflăm din rândurile 501-504 că regele 
Enmerkar trimite un mesaj stăpânului Arattei, cerându-i 
să-l recunoască drept suzeran. Cum putea fi, însă, trimisă 
o „notă diplomatică”, dacă limbile se înmulţiseră ? 


IV. Apariţia scrierii 


Atunci, Enmerkar inventează scrierea. O scriere ce îi 
va permite să ocolească obstacolul creat de Enki, să 
comunice şi să lase urme ale comunicării. Aflăm în rândul 
525 că stăpânul Arattei a citit această notă fără ca autorul 
să semnaleze vreo dificultate. 

Oricine ştie că un mesaj emis într-o limbă oarecare 
poate fi transcris în caractere pictografice care, la rândul 
lor, vor fi citite într-o altă limbă păstrându-şi, fireşte, sensul 
iniţial. Aşa se petrec lucrurile în China unde un mesaj în 
idiomul pekinez, scris în ideograme şi datând de mai multe 
mii de ani, va putea fi citit în cantoneză, cu toate că 


12 Enki sau Ea are numeroase atribuţii în „panteonul” sumerian: este 
zeul apei dulci, inventatorul tuturor tehnicilor, protector al oamenilor, 
maestru al exorcismelor etc. La sfatul său, Uta-Napiştim a construit 
corabia care l-a salvat în timpul potopului. Babilonienii îl considerau 
tatăl zeului Marduk, protectorul oraşului. 

13 Enlil, „stăpânul atmosferei” în sumeriană, este considerat în religia 
sumeriană suveranul pământului. Oraşul său reşedinţă era Nippur, în 


centrul Sumerului. 

locuitorii din Pekin şi cei din Canton nu vorbesc aceeaşi 
limbă! 

Asiriologul Jean Bottero (33) ne învaţă că la început, 
scrierea sumeriană avea fără îndoială o concepţie simplă, 
însă era dificil de utilizat, fiind compusă din patru-cinci 
sute de semne ce trebuiau interpretate în funcţie de con- 
text. Semnul care figurează mâna, poate evoca, totodată, 
puterea; un altul poate desemna gura, vorba sau actul vor- 
birii; un alt semn, non-figurativ, „a avea” sau „a poseda”. „A 
poseda” + „mână” poate fi tradus „eu deţin /tu deti/el 
deţine puterea” sau ,sunt/esti/este sub puterea”. 

Mai târziu, scribii şi literaţii sumerieni şi-au dat seama 
că fiecărui semn putea să-i fie atribuit un sunet 
pronuntabil. Pictografia a evoluat într-un sistem mixt, 
ideografic şi silabic. De exemplu semnul „gură” se pro- 
nunta „KA”, iar semnul „mână” — „SHU”, însă alipirea 
celor două — KASHU — însemna în idiomul local, „a veni 
în ajutor”. 


V. Obstacolul „big-bang”-ului lingvistic 


Povestea lui Enmerkar şi a stăpânului Arattei este cea 
mai veche consemnare cunoscută până astăzi a proble- 
mei amestecului limbilor pe care l-au dorit zeii, înfăţişaţi 
altminteri ca fiind înţelepţi şi binevoitori. 

Lingviştii numără astăzi cinci mii de limbi vorbite şi tot 
atâtea limbi moarte, dacă nu cumva numărul acestora din 
urmă este dublu. Cum se explică o asemenea proliferare? 
Dacă scrierea apare ca fiind cea dintâi consecinţă, fericită, 
a hotărârii zeilor, preţul plătit este, în realitate, incalculabil. 
Cine poate socoti costurile sociale ale incomprehensi- 
unii, costul economic ce subminează schimburile, costul 

material al traducerilor? Si, într-o perspectivä evolutio- 
nistă, cine poate justifica avantajele acestei forme de bio- 
diversitate? Este vorba de un „obstacol brut”, cum scrie 
filologul şi lingvistul George Steiner. Un obstacol pe care îl 
înfruntă astfel: 

„Una dintre tezele de după Babel afirmă că limbajul 
este înzestrat cu o capacitate de a conceptualiza lumea şi 
că această putere constructivă s-a dovedit decisivă pentru 
supraviețuirea omului în faţa constrângerilor biologice 
ineluctabile, adică în faţa morţii. Tocmai capacitatea 
miraculoasă (cuvântul nu mă sperie) a gramaticilor de a 
genera propoziţii contra-factuale („şi dacă...”), şi mai ales 
o orientare către viitor, au oferit speciei noastre mijloacele 
de a spera, de a depăşi perspectiva propriei extinctii. 
Continuăm să existăm, într-o manieră creativă, graţie 
capacităţii noastre imperative de a zice „nu” realităţii, de a 
construi alteritäti fictive, de a visa „altceva”, dorit sau 
aşteptat, în care conştiinţa noastră să se poată ancora. În 
acest sens precis, utopia şi mesianicul sunt figuri sintac- 
tice”(34a). 

Si totuşi, cel putin de patruzeci de secole, „big bang”-ul 
limbii primordiale este prezentat ca o frână necesară pen- 
tru lipsa de măsură a oamenilor, ca o dreaptă pedeapsă 
pentru aroganta lor sau, după cum vom vedea, ca o 
răzbunare cu urmări dezastruoase pentru omenire. 


Capitolul II 


COMENTARIILE 


I. Legendele evreieşti 


De-a lungul secolelor care au urmat redactării progre- 
sive a textului din Geneză consacrat Turnului Babel, des- 
cendenti evrei ai autorilor au elaborat diverse comentarii. 
Astfel au apărut, succesiv, textele midrashice, cele talmu- 
dice şi cele targumice. La rândul lor, comentatorii iudeo- 
creştini au reluat aceste comentarii, iar această muncă 
este continuată şi astăzi. 

Primele comentarii au un caracter postdiluvian: 
midrash-ul Genezei notează că oamenii văd cu teamă 
apropierea anului 3312. Acesta marchează comemorarea 
Potopului care ar fi avut loc, potrivit ,traditiei”, la 1656 de 
ani după Creaţie. Un nou potop ar putea avea loc în mod 
simetric după scurgerea aceluiaş interval de timp. 

Ei spuneau: „Este adevărat, peste 1656 de ani Cerul se 
va präbusi. De aceea, veniţi să fnältäm stâlpi, unul în nord, 
altul în sud, al treilea spre apus. lar tumul acesta, pe care-l 
vom înălța, va împinge Cerul spre Răsărit” (35). 

Turnul are, aşadar, o funcţie eminamente utilitară. În tra- 
ditia midrashică, turnul poate juca, de asemenea, rolul unei 
maşini de război îndreptate contra forțelor cereşti: 

„Nu încetineau niciodată lucrul lor şi de la acea înălţime 
ameţitoare îşi azvârleau săgețile către cer, iar acestea, 
căzând înapoi, păreau pline de sânge. Au fost astfel 
întăriţi în închipuirile lor şi au strigat: „Am ucis tot ce se afla 
în Cer” (36). 

Acestor încercări ostile, YHWH le va răspunde, după 
cum am văzut, amestecând limbile. Comentatorii explică 
în detaliu desfăşurarea evenimentelor: 

„Când unul dintre ei spune tovarăşului său: „dă-mi un 
târnäcop”, acela îi va da o lopată, fapt pentru care cel din- 
tâi îl va lovi şi îi va crăpa capul” sau: „se întâmpla ca zidarii 
să ceară ucenicilor să aducă piatră, iar aceştia aduceau 
apă; dacă le cereau apă, aduceau paie. Astfel, planurile 
lor s-au prăbuşit” (35b). 

Mai târziu, Talmudul reia tema spaimei oamenilor la 
gândul că s-ar putea produce un nou Potop şi că 
stăvilarele cereşti s-ar putea rupe. Să ne amintim că bolta 
cerească era făcută din lut, din aramă sau din fier. Ea 
putea, deci, să se sfărâme: 

. „Şi au zis: vrem să fnältäm un turn, să urcăm la Cer şi să 
îl sfărmăm cu securile pentru ca apele să se scurgă (37). 

Flavius Josephus, istoricul evreu de la sfârşitul secolu- 
lui | al erei noastre, merge până la a se întreba dacă nu 
este vorba de o răzbunare: „(Nimrod) promite să îi apere 
de o a doua pedeapsă a lui Dumnezeu care vrea să 
inunde pământul. În acest scop, el va construi un turn sufi- 
cient de înalt pentru ca apele să nu se poată ridica până 
în vârful lui şi va răzbuna astfel chiar şi moartea 
strămoşilor lor” (38). 

Această justificare raţională este însă înlăturată de o 
serie de povestiri care mai de care mai terifiante. Acestea 
vor inspira mai târziu întreaga imagistică a creştinismului. 
Acelaşi Flavius Josephus scrie: „Cel Veşnic a dezläntuit 
de îndată vânturile cu mare forță, iar acestea au dărâmat 
marele Turn” (38b). Pseudo-Philon, un alt istoric din vre- 
mea aceea, precizează: „(Dumnezeu) a făcut pământul să 
se cutremure, iar focul a tâsnit din cuptor în vârtejuri cu 
flăcări şi cu scântei” (39). În sfârşit, Talmudul: „O treime 

(din turn) a fost distrusă, o treime s-a scufundat în pământ, 
o treime poate fi încă văzută!” (37b). 


II. Legendele sincretiste 


Dacă limba folosită ridică obstacole, ea nu împiedică 
împrumuturile şi elaborarea unor povestiri cu caracter sin- 
cretic. 

„lar când a venit clipa împlinirii amenințărilor pe care 
Marele Zeu le aruncase deja muritorilor atunci când 
aceştia începuseră să ridice un turn în ţara Asiriei (oamenii 
vorbeau atunci aceeaşi limbă şi vroiau să se înalțe până 
la cerul înstelat), Cel Veşnic dezläntui de îndată vânturile 
cu mare violenţă, iar acestea dărâmară Turnul cel mare şi 
semănară între oameni neîntelegerea generală. lată de ce 
aceştia dădură oraşului numele de Babilon. Atunci când 
turnul a fost dărâmat, iar limba oamenilor preschimbată în 
graiuri de toate felurile, tot pământul s-a umplut de stăpâ- 
nitori locali. Aceasta era cea de-a zecea generaţie de 
oameni räsäriti din pământ, după ce Potopul se abătuse 
asupra primilor oameni. lar Cronos, Titan şi lapet deveni- 
seră regi” (40). 

Avem de a face aici cu texul iniţial, la care s-au adăugat 
comentarii ulterioare. Acest text se întâlneşte probabil la 
începutul secolului | î.Hr. cu legendele greceşti fondatoare 
despre războiul cu titanii, cu toate că, la origine, titanii 
piereau din cauza Potopului. lată o scurtă rememorare a 
Titanomahiei: Cronos îşi devorează copiii de teamă ca 
unul dintre ei să nu îl detroneze, după cum suna profeția. 
Soţia sa, Rhea, îl face să înghită o piatră în locul ultimului 
născut, Zeus. Acesta, crescut de capra Amalteea, va 

cuceri în cele din urmă puterea, ajutat mai ales de 
Prometeu, fiul titanului lapet. 


III. Comentariile creştine 


Întâlnirea dintre Titani şi constructorii giganticului Turn 
Babel nu este decât o etapă. Povestea va fi reluată de 
primii comentatori creştini, care vor sublinia manifestările 
de nebunie şi lipsă de măsură ale primilor oameni. Cu 
toate că Părinţii Bisericii nu s-au oprit prea mult asupra 
acestei istorii, găsim totuşi confirmarea ideii de mai sus în 
unele texte patristice. După cum scrie teologul Hubert 
Bost: 

„Se poate spune chiar că primele secole au văzut con- 
turându-se ceea ce va deveni lectura teologică a legendei 
Turnului Babel, lectură pe care comentariile lui Luther sau 
Calvin asupra Genezei o prelungesc până în secolul al 
XVI-lea” (27a). 

Dacă Irineu şi Teofil din Antiohia reiau comentariile 
midrashice şi talmudice, scrierile lui Augustin din Hippona 
nu pot fi înţelese decât în prelungirea textului Apocalipsei 
scrise de evanghelistul loan. Privirea sa alunecă acum de 
la Babel şi Turnul său, la Babilon, „marea târfă”. Metaforă 
a Romei, Urbs, oraşul care le cuprinde pe toate celelalte, 
în vremea în care aceasta adăpostea primele persecuții 
contra creştinilor: 

„Au plâns şi s-au lamentat deasupra lor regii pământu- 
lui, tovarăşii lor de trai desfrânat şi fastuos, iar când au 
văzut fumul şi flăcările, s-au ţinut departe din teamă de 
pedeapsă: 

Vai! Vai! Märet oraş, Babilon, cetate puternică, în doar 
o oră ai fost judecat!”(40). 

De ce este Babilonul cetatea blestematä? La ce peri- 
cole ne expune acest oraş? Am văzut că textul despre 
Turnul Babel se înfăţişa ca o intervenţie în textul 
Genezei. A pune problema identităţii oraşului înseamnă 
a plasa această intervenţie în contextul ei, mai precis în 
versetele 4. 13-15 şi 17 ale Genezei, consacrate lui 
Cain osândit să se ascundă în urma uciderii fratelui său, 
Abel: 

„Cain îi spuse lui YHWH: «... dacă tu mă alungi astăzi 
din pământul acesta, voi fi rătăcitor şi fugar pe pământ, şi 
oricine mă va putea ucide.» YHWH i-a răspuns: «Nu aşa, 
ci dacă cineva îl va ucide pe Cain, fapta aceasta va fi 
răzbunată de şapte ori», şi YHWH l-a însemnat pe Cain, 
pentru a nu permite ca cel care îl va întâlni să îl 
lovească... 

„Cain a cunoscut pe femeia sa, ea a rămas grea şi l-a 
născut pe Enoh. Cain a început să construiască un oraş şi 
a numit acest oraş după numele fiului său, Enoh.” 

Constatăm că este extraordinar simbolizat acest 
oraş, construit ca urmare a violenţei şi pentru a proteja 
împotriva violenţei, folosit apoi în timpul Potopului. El 
precede simbolul oraşului construit pentru a obţine un 
renume, pentru a nu fi alungat ca un rătăcitor pe pă- 
mânt, condamnat de către Dumnezeu însuşi, din cauza 
unei umanitäti care nu acceptă să-şi impună limite. 

Enoh şi Babilonul, o dată dispărute, ce alt oraş ar putea 
oare să mai găsească bunăvoință în ochii lui Dumnezeu? 
Evanghelistul propune atunci imaginea unui alt oraş, pen- 
tru că nu se pune problema condamnării oraşului în sine: 

„... Sub un cer nou, un pământ nou...văd Oraşul sfânt, 
noul lerusalim, coborându-se din cer de la Domnul... 
Nimic necurat nu poate pătrunde aici, nici cei care apără 


99 


crimele şi răul, ci numai cei ce sunt înscrişi în cartea vieţii 
Mielului”. (41 b) 

În felul acesta, oraşului marcat de violenţă îi succede 
oraşul dreptăţii. lată mesajul limpede al lui loan. 

Pe aceste fundamente apocaliptice, Augustin din 
Hippona face constatarea care este încă valabilă: 

„Două iubiri au construit două cetăţi: dragostea de 
Dumnezeu împinsă până la uitarea de sine a făcut cetatea 
cerească, dragostea de sine dusă până la uitarea de 
Dumnezeu a făcut cetatea pământească.”(42) 

Secole mai târziu, Martin Luther, comentând Geneza, 
rămânea la o interpretare aluzivă: Roma, sediul papalității, 
sau Babilonul? 

„Cetatea şi Turnul Babel au fost construite din cărămi- 
dă, adică din piatră arsă, la fel ca şi Roma, care de 
asemenea era făcută din cärämidä.”(43) 

Luther nu spune mai mult, dar aluzia era suficientă pen- 
tru ca să fie repetată şi să ajungă până la noi. 

Chiar dacă celălalt reformator, Jean Calvin, a reluat ver- 
siunea alexandrină a războiului dintre titani pentru a-şi dez- 
volta catehismul, atribuindu-le giganţilor construirea Babilo- 
nului şi a turnului său, la fel ca şi Augustin, el constată exis- 
tenta celor două căi, dintre care una singură duce la cer: 

„Mai mult, tot astfel precum cei ce-L abandonează pe lisus 
Hristos vrând să urce la cer în felul uriaşilor sunt lipsiţi de 
orice fel de cunoaştere, la fel, oricine îşi va ridica spiritul şi 
toate simţurile către lisus Hristos va ajunge drept la Cer.” (44) 


IV. Comentariile laice 


În câteva rânduri, într-o paranteză din Fraţii Karama- 
Zov, Dostoievski conturează noua dimensiune a mitului: 

„Pentru că socialismul nu înseamnă doar chestiunea 
muncitorească sau cea a stării a patra, ci este înainte de 
toate chestiunea ateismului, a încarnării sale contempo- 
rane, chestiunea Turnului Babel care se clădeşte fără 
Dumnezeu, nu pentru a atinge cerurile pornind de pe 
pământ, ci pentru a dobori Cerurile pe pământ.” (45) 

Proiectul descendenților lui Noe nu mai înseamnă o sfi- 
dare la adresa cerului, ci sfidarea de a construi Turnul 
Babel fără ajutorul cerului. Ei se ridică împotriva tatălui 
castrator, nu mai au nevoie de legea acestuia. Începând 
de aici, nimic nu se va mai opune celor care încearcă să-şi 
satisfacă dorinţele şi plăcerile. Ei se vor putea constitui 
într-un popor autonom şi îşi vor putea face un renume. 

Dar încălcarea colectivă a legii cere o determinare 
interindividuală şi personală profundă. Deja, în adâncul 
sufletului, există tensiunea dintre dorinţă şi teama de 
transcendentä. Această tensiune dă naştere unor inci- 
dente care ameninţă să distrugă autonomia. Acordurile şi 
neînțelegerile se succed. Babel este distrus în cele din 
urmă din cauza lipsei capacităţii de înţelegere. Constru- 
irea turnului s-a oprit. 

Kafka, o jumătate de secol mai târziu, într-o nuvelă inti- 
tulată Armele oraşului, se îndoieşte şi el de faptul că 
această construcţie ar putea fi dusă la bun sfârşit, din 
cauza inconstantei oamenilor: 

„La a doua sau la a treia generaţie, a fost recunoscută 
zădărnicia construcţiei unui turn care să atingă cerul, dar 
prea multe legături se creaseră până în acel moment pen- 
tru a mai putea fi abandonat oraşul.” (46) 

lar oraşul, care ţine un braţ pe armele sale, va fi într-o zi 
pulverizat din cinci lovituri de pumn. Turnul Babel nu putea 
decât să gonească spre propria pierzare. 

Subiectul care vorbeşte nu poate să facă să treacă în 
limbaj decât o mică parte din ceea ce este el însuşi. 
Scrierea este limitată în acelaşi fel. 

Toate cărţile care au existat, care există sau care se vor 
scrie, în toate limbile, îşi găsesc loc în biblioteca din Babel 
a lui Jose Luis Borges (47). Dar nimeni nu poate avea o 
viziune coerentă a acestei biblioteci în pofida structurii lo- 
gice bazate pe repetiţie. Pentru că ea se dezvoltă la infinit. 
Biblioteca din Babel ilustrează imposibila căutare a sen- 
surilor într-un univers în expansiune. În ziua în care 
oamenii vor ajunge să depăşească dispersarea în care se 
află şi diversitatea limbilor adoptând un cod unic, îşi vor da 
seama că această unificare globalizatoare aserveste 
umanitatea mai mult decât o serveşte. Plecând de la 
situaţia finală din relatarea biblică, oamenii vor ajunge în 
situaţia iniţială, pentru a-şi reaminti că în aceasta constă 
blestemul. 

Cursul lui Etimble de la Sorbona asupra imperialismu- 
lui cultural anglo-saxon şi asupra anglicizării francezei (48) 
a fost publicat între 1960 şi 1962. Se pare că începând din 
acel moment s-au născut verbele „babsliser, debabsliser”, 
adjectivele „babslien, babslique” şi alte „babelizări”. 

Turnul Babel a dispărut în strânsoarea metaforelor 
totalitarismului, confuziei, scindării, lipsei de măsură. 


Capitolul III 


LIMBA UNIVERSALĂ 


I. Limbajul poetic 


Între 1307 şi 1321, când comentariile se fixaseră în 
dimensiunea lor etică, poetul Dante Alighieri a reluat pro- 
blema exploziei limbii primordiale. 

În centrul tentativei lui Dante se află apărarea şi ilus- 
trarea idiomurilor de si care proliferează la sud de Alpi, în 
timp ce limbile de oc şi de oil, îşi împart teritoriile din 
nord-vest. Si, oc şi oil. trei feluri de a spune „da”, care ca- 
racterizează aceste idiomuri. 

El se întoarce în textul Genezei la capitolul 2, versetul 
19: istoria în care YHWH aduce animalele la Adam pentru 
a vedea ce nume le dă; fiecare trebuia să poarte numele 
stabilit de om. 

La fel ca şi contemporanii săi, Dante crede că limba 
adamică a persistat şi după întreruperea construirii turnu- 
lui. Să se fi aplecat el asupra comentariului targumic al 
Pentateuhului? 

„Toţi locuitorii pământului aveau o singură limbă şi o 
singură vorbire şi se înțelegeau în limba sanctuarului, pen- 
tru că prin ea lumea a fost creată la origini.” (50) 

Pentru Dante, la fel ca şi pentru comentatorii evrei, 
limba sanctuarului nu putea fi decât ebraica: „Pentru că 
Salvatorul nostru folosea o limbă a gratiei si nu a con- 
fuziei. Acest fel de a vorbi era limba ebraică, ce s-a ivit pe 
buzele primului vorbitor.” (50) 

Un fel de a vorbi în care potrivirea cuvintelor cu 
obiectele este desăvârşită, la fel ca şi corespondenţa din- 
tre aparenţa şi substanţa lucrurilor. Aceasta deoarece con- 
fuzia din Babel a lipsit omul de această capacitate de a 
sesiza realitatea completă şi de facultatea de-a înţelege 
cuvintele Domnului. Or, cum ar putea fi aşezată prima 
piatră a unei noi limbi universale, o limbă de graţie şi nu 
de confuzie, care să nu îl ofenseze pe Dumnezeu? 

Desigur, Biblia în Faptele Apostolilor oferă un răspuns, 
dar depăşeşte întrebarea. 

În ziua de Rusalii (Cincizecimea), discipolii cei smeriti 
ai lui Isus Hristos s-au întâlnit: 

„Toţi s-au umplut atunci de Duhul Sfânt şi au început a 
vorbi în alte limbi, precum le dădea Duhul a vorbi.” (51) 

Ei vorbeau limba naturii şi a omului în starea sa natu- 
rală. Ei ţineau discursuri cu o coerenţă instinctivă şi spon- 
tană. Înţelegeau şi erau întelesi de toți. 

Pentru Dante, limbajul poetic permitea de asemenea 
accesul la un mod de expresie care depăşea condiţiile 
impuse umanităţii după Babel. În Divina Comedie, el pune 
în scenă o cosmogramă care ne este familiară: 

Infernul este o groapă larg deschisă. Din centrul său, el 
oferă acces printr-un tunel către Purgatoriu, munte făcut 
din pământul scos din groapa Infernului. Ascensiunea 
către ceruri se face pe o rampă într-o spirală nesfârşită, 
care ajunge în Paradis. 

La fel ca şi pe turn, pe muntele Kailash sau la 
Borobudur, ascensiunea-asceză, va fi, încă o dată, un 
mijloc de purificare. 

„Voi cânta cel de-al doilea regat, în care sufletul ome- 
nesc urcând se curăţă şi înălțându-se la cer îşi câştigă 
demnitatea. 

Renaste-aici pierduta poezie, pentru că supus fidel vă 
sunt, o sfinte muze.” (50b) 

lar Georges Steiner rezumă: 

„Aici găsim poezia, limbajul supraactivat.” (34b) 


II. Limbajele utopice 


Căutarea unui limbaj universal, mai întâi mesianic, prin 
harul dăruit în ziua Cincizecimii, apoi poetic, prin Divina Co- 
medie, este continuată în utopie. Preocuparea este în con- 
tinuare aceea de a anula efectele amestecului de la Babel. 

Nu este surprinzător faptul că Thomas More, care a 
inventat şi lumea Utopiei (52), îi înzestrează pe utopieni cu 
o limbă unică, agreabilă pentru ascultător şi mai ales 
capabilă să exprime realitatea. 

Dar el îşi găseşte un detractor în Jonathan Swift. 
Acesta din urmă înfăţişează în contra-utopia sa, Călătorie 
la Houyhnhnms (53), un popor de cai înzestrați cu rațiune 
şi morală umană, pe care absenţa cuvintelor care să 
desemneze /ucrul-ce-nu-existä îl pune în imposibilitatea 
de a emite vreo îndoială sau de a formula vreo opinie. 
Pentru el, capacitatea pe care o are cuvântul de a invoca 
mai multe lucruri, de a avea nuanţe, variaţii, ne apără de 
totalitarism. Pentru Swift, un limbaj impus prin forţă, chiar 
în numele progresului, nu poate fi decât periculos. 

Astăzi spunem că supravegherea sensului prin con- 
trolul inforrnatiei poate justifica orice act politic. Limbajul 
devine monopol de stat. 

Francis Godwin, în The Man in The Moone! (54) des- 
chide o altă cale care îi permite să ocolească neajunsurile 


14 Omul din Lună, în engleză, în text. 

limbii. Locuitorii lunii se înţeleg prin variatele tonalitäti ale 
sunetelor pe care le emit. 

Demersul lui Cyrano de Bergerac este foarte aproape 
de cel al lui Godwin. În Lumea de dincolo, statele şi 
Imperiul de pe lună (55), aristocrația selenară utilizează 
instrumente muzicale, în timp ce poporul se exprimă prin 
gesturi şi prin mimică. 

După sunete, după mişcările corpului, apar mai târziu, 
în 1921, cifrele lui Thiemer. 

Pentru că de la More încoace, din 1516, au fost imagi- 
nate sute de proiecte pentru o limbă universală, fără a le 
mai număra pe cele propuse de autorii de SF, care se 
preocupă de întâlnirile de gradul trei între specia noastră 
şi extraterestri. 

Doar limba esperanto, creată în 1887 de către 
Zamenhof, rămâne vie. În esperanto rezidă speranţa unei 
reveniri la o limbă adamică, cu capacitatea de compre- 
hensiune dobândită de apostoli în ziua Cincizecimii. 

Speranţa este sufletul utopiei. 


III. Limba naţională 


Între secolele al XVI-lea şi al XVIII-lea s-a dezvoltat în 
Franţa lectura critică a textelor biblice, şi a fost pusă sub 
semnul întrebării calitatea limbii ebraice ca limbă primor- 
dială. 

Doi filosofi, Condillac (56) şi Rousseau, vor aduce argu- 
mente antitetice în acest sens. Folosind şi unul şi celălalt 
relatarea biblică drept punct de plecare, ajung la concluzii 
opuse. Pentru primul, doar o societate bine instalată poate 
genera un limbaj, în timp ce, pentru cel de-al doilea, doar 
existenţa limbajului poate permite constituirea unei societăţi: 

„Adam vorbea, Noe vorbea; or, Adam fusese învăţat de 
către Dumnezeu însuşi. Despärtindu-se, fiii lui Noe au 
abandonat agricultura, iar limba comună a dispărut o dată 
cu cea dintâi societate umană. Lucrul acesta s-ar fi întâm- 
plat chiar dacă nu ar fi existat Turnul Babel.” (57) 

Datorită dezbaterii pe care Condillac şi Rousseau au 
initiat-o, se va naşte conştiinţa importanţei majore pe care 
limba o are ca instrument politic. 

Am urmărit încercările lui Dante de a promova, între 
diversele limbi de si, idiomul toscan, prin virtuțile oferite de 
limbajul poetic, la rangul de cea dintâi limbă a peninsulei. 

În regatul Franţei, în afară de limbile de oc şi de oi] au 
continuat să se dezvolte diverse alte idiomuri. Vechiul 
Regim, bazat pe puterea feudală, deci regională, era 
favorizat de această diversitate. Unitatea naţiunii, născută 
din revoluţia din 1789, este acompaniată de unitatea 
lingvistică. 

Titlul raportului Gregoire către Convenţie este explicit: 
Despre necesitatea şi mijloacele de-a desființa dialectele 
şi de-a universaliza uzajul limbii franceze. Punctul de ple- 
care al argumentatiei este tot turnul Babel: 

„Cu treizeci de dialecte diferite, ne găsim încă, din 
punctul de vedere al limbii, la Turnul Babel, în timp ce prin 
libertate, reprezentăm avangarda naţiunilor”... limba 
franceză, chiar minoritară, trebuie să se impună...” Putem 
da asigurări, fără să exagerăm, că cel puţin şase milioane 
de francezi, mai ales în zonele de câmpie, ignoră limba 
naţională; că un număr egal sunt aproape incapabili să 
susțină o conversaţie coerentă; că, în sfârşit, numărul 
celor care o vorbesc nu depăşeşte trei milioane şi proba- 
bil numărul celor care o pot scrie este şi mai redus.” (58) 

Două secole mai târziu, problema limbilor regionale 
este din nou dezbătută în Adunarea Naţională. Raportul 

Poignant al primului-ministru asupra limbilor si culturilor 
regionale recunoaste: 

„Evident, extinderea şi obligativitatea limbii franceze au 
constituit nucleul construcţiei ţării noastre. Franceza a fost 
adesea limba activismului republican, a devizei naţionale, 
precum şi cea a luptei pentru promovare socială şi pentru 
egalitatea sanselor. A fost limba libertăţii.” (59) 

Această frază se face ecoul aceleia a abatelui 
Gregoire, despre libertatea care plasează Franţa în avan- 
garda naţiunilor, dar pe care o trag în urmă treizeci de 
dialecte. 

În mod paradoxal, astăzi, cele zece dialecte 
supraviețuitoare întârzie din nou Franţa. Într-adevăr, din 
1992, ţările europene s-au angajat prin tratate să 
recunoască limbile regionale ca pe un tezaur cultural şi să 
le promoveze pentru a le salva. Or, Republica Franceză 
întârzie în luarea unor măsuri similare de protecţie, trans- 
mitere şi dezvoltare a patrimoniului său lingvistic, parte 
integrantă a patrimoniului umanităţii. 

În concluziile sale, Bernard Poignant prevede că 
opţiunea pentru multilingvism — cunoaşterea a două, trei, 
patru limbi — este fără îndoială orizontul tinerei generaţii 
în secolul al XXI-lea, şi nu uită să-l citeze pe Jean Jaures 
care, în 1911, anticipa: „Nu există un exerciţiu mai bun 
pentru spirit decât comparaţiile (între limba occitană şi cea 
franceză). Această cercetare a analogiilor şi a diferenţelor 
este, pe un teren pe care îl cunoaştem bine, una dintre 
cele mai bune metode de dezvoltare a capacităţii de 
înțelegere.” (59b) 


Capitolul IV 


IMAGINILE 


I. Ilustratia medievală 


Reprezentarea lui YHWH la începuturile iconografiei 
creştine a suscitat dezbateri în rândul teologilor şi al 
artiştilor. 

Dacă pentru evrei numele Domnului nu poate fi pro- 
nunţat, dacă a-l scrie este posibil numai prin formula con- 
sacrată YHWH, a propune o imagine este un lucru de 
neimaginat, absolut inacceptabil. 

Această interdicţie se diminuează pe măsură ce influ- 
enta iudaică scade în interiorul noii biserici. Figura lui 
Hristos apare în chip de reprezentare a Treimii, un singur 
Dumnezeu, Tatăl, Fiul şi Duhul Sfânt. Aceasta este ima- 
ginea pe care o puteam vedea deja pe manuscrisul unei 
Biblii din secolele al V-lea şi ai VI-lea, numită Biblia Cotton, 
după numele colectionarului care o deţinea. Ea a fost dis- 
trusă în 1731, în timpul unui incendiu, şi nu ni s-a păstrat 
decât amintirea sa. Miniaturile acestei Biblii au inspirat, se 
spune, mozaicurile bazilicii San Marco din Veneţia în pri- 
vinţa ilustrării istoriei Turnului Babel. 

Istoria este împărţită în două episoade, înainte şi după 
intervenţia lui YHWH (fig. 39 şi 40). 

În prima secvenţă, Domnul, în mod evident având trăsă- 
turile lui Hristos — ţine un sceptru de forma unei cruci latine 
şi este încadrat de trei îngeri, îi priveşte din înaltul cerului pe 
oameni construind turnul. Construcţia se profilează în afara 

zidurilor unui oraş ale cărui turnuri sunt incomparabil mai 
modeste. 

În cea de-a doua secvenţă, Domnul, purtând acelaşi 
sceptru, a coborât din cer şi pluteşte maiestuos, înconju- 
rat de o cohortă de îngeri, deasupra porţii turnului părăsit 
de lucrători. Aceştia din urmă, împărţiţi în patru grupuri, 
părăsesc şantierul întrebându-se în ce direcţie să se 
îndrepte. 





Fig. 39. Porticul Bazilicii San Marco, mozaic, 
prima secvenţă, 1220-1230. 

Fig. 40. Porticul Bazilicii San Marco, mozaic, secvenţa a doua. 


Constatăm că aceste două imagini, vizibile pe unul din- 
tre pereţii pridvorului de la San Marco, urmează litera tex- 
tului Genezei. Ele au fost realizate la începutul secolului al 
XIII-lea, între anii 1220 şi 1230. 

Reprezentarea cea mai veche a turnului, care s-a 
păstrat până astăzi, este cea pe care o putem vedea în 
sacristia Domului din Salerna (fig. 41). 

Este vorba de un relief din fildeş, datat între 1050—1080. 
Construcţia este fasonată în „opus reticulatum”, ceea ce 
este caracteristic pentru o astfel de lucrare. Cărămizile 
sunt aduse prin partea stângă a turnului şi trec din mână 

Fig. 41. Sacristia domului din Salerna, 1050—1080. 


în mână până la zidar, în timp ce în partea dreaptă sunt 
înfätisati lucrătorii ce tin vasul cu mortar. 

Domnul, având trăsăturile lui Hristos, este aproape la 
fel de înalt ca si turnul. El reacționează, ridică mâna, con- 
structia se va opri. Într-un singur tablou este spus totul. 

Prima imagine cunoscută la nord de Alpi datează de la 
începutul celui de-al XII-lea secol. Ea a fost realizată de 
către un pictor anonim la Saint-Savin-sur-Gartempe. În 
acelaşi mod în care comentatorii antici îşi luau unele li- 
bertäti în raport cu textul, artistul dă o tuşă personală fres- 
cei (fig. 42). 

Domnul, având chipul lui Hristos, nu se impune, talia sa 
fiind asemănătoare cu a oricărui lucrător aflat pe şantier. 

Fig. 42. Biserica din Saint-Savin-sur-Gartempe 1110-1130. 

Mai mult, un grup dintre aceştia, judecând după atitudinea 
lor, arată ca si când ar purta un dialog cu Domnul. Pentru 
a se explica, pentru a se disculpa, sau pentru a convinge? 

Scena permite toate aceste interpretări. Surpriza omu- 
lui care descoperă că a depăşit limitele dorite de 
Dumnezeu se exprimă aici cu o forță care îşi găseşte pan- 
dantul în bucuria care îi animă pe constructori în timp ce 
aşază pietrele. În viziunea autorului frescei, prin ames- 
tecul limbilor Dumnezeu distruge în mod evident zelul 
depus de lucrătorii infläcärati. 

În timp ce la Salerna sau la Veneţia nu puteam decât 
resimti sau constata exercitarea puterii divine, este frapant 
să constatăm că artiştii vor reduce prezenţa Creatorului 
până la a-l face să dispară. 

Artistul ilustrează într-o manieră obiectivă construirea 
turnului. El nu mai pare absorbit de preocupări metafizice. 
Accentul va cădea pe realizare, până la punctul în care se 
poate dobândi o informaţie pertinentă privind lucrările din 
epocă. 

În această privinţă, miniatura romanică a călugărului 
Herrad de Landsberg, prima operă „semnată”, oferă un 
catalog de unelte de la sfârşitul secolului al XII-lea: echer, 

fir cu plumb, săpăligă, cazma, ciocan si daltă pentru 
piatră, mistrie şi coş (fig. 43). 

Această exaltare a tehnicilor: scări, scripeti, haspel, 
macara cu greutăţi ridicându-se spre cer, va ocupa primul 
plan al scenei pe toată durata Evului mediu. 

Desenul schiţat pe Biblia Welislaw de la începutul se- 
colului al XIV-lea, care poate fi văzută la Praga, este un 
bun exemplu (fig. 44). 





Fig. 43. Herrad de Landsberg, 1167-1175. 

Fig. 44. Biblia Welislaw, 1310-1330. 


Ca o particularitate totuşi, Domnul este din nou 
prezent, dar nu se limitează la a privi şi admonesta, ci 
intervine în sprijinul celor doi îngeri cu ajutorul unei furci 
uriaşe, pentru a desprinde pietrele. Aceştia sunt doar su- 
gerati, dar acţiunea lor este brutală, ei îndepărtează din 
şantier doi lucrători folosind acelaşi instrument. Domnul nu 
se mulţumeşte să amestece limbile, ci dispersează 
pietrele şi oamenii. 


II. Renaşterea imaginii 


La mijlocul secolului la XIV-lea, Nardo de Cione a pic- 
tat o frescă în biserica Santa Maria cea Nouă din Florenţa. 
El a oferit o viziune a Turnului Babel cu totul nouă (fig. 45). 

Nardo de Cione este, după toate probabilitățile, primul 
artist care s-a inspirat din relatarea lui Herodot pentru a da 
o formă plauzibilă Turnului Babel, anticipând cu trei secole 

Fig. 45. Nardo di Cione, Florenţa, 1350-1360. 


reprezentările ,savante” ale arheologilor. Altfel, cum s-ar 
explica suprapunerea de şapte masive în spirală, cul- 
minând cu Casa Zeului? Şi Herodot nu se opreşte aici. El 
extrage din comentariile lui Pseudo-Philon viziunea unui 
mare cutremur, simbolizat printr-o enormă cădere de 
pietre, precum şi pe cea a focului izbucnind în vâlvătăi ca 
dintr-un cuptor. 

Fig. 46. Cartea de rugäciuni a ducelui de Bedford, 1424-2430. 


Această frescă este ilustrativă pentru ruptura pe care o 
reprezintă Renaşterea, marcată nu numai de întoarcerea 
la sursele antice, dar şi de iscusinta punerii în perspectivă 
a volumelor. 

Un nou pas va fi făcut, către 1424—1430, în ilustrarea 
textului lui Herodot de către un miniaturist francez, rămas 
anonim. Ducele de Bedford, regent al Franţei după bătălia 
de la Azincourt, i-a comandat o „carte de rugăciuni” (fig. 46). 

Artistul oferă atunci propria sa viziune asupra urcării în 
Turn, prin exterior, în spirală. Această interpretare literală 
se integrează într-un context încă medieval, prin inter- 
ventia îngerilor distrugători, ploaia de pietre, panoplia de 
maşini şi unelte, prezenţa constructorilor — mergând de la 
lucrători la regele Nimrod — şi chiar prin figurarea unei 
cămile. Acestă figurare reprezintă şi o sinteză a 
cunoştinţelor epocii. 

Fig. 47. Breviarul Grimani, fragment, 1508-1519. 

Va trebui să aşteptăm aproape un secol pentru a vedea 
o reluare a temei. O regăsim, mai ales în breviarul 
Grimani, după numele dogelui care l-a donat bibliotecii 
Marciana (fig. 47). 

Este o miniatură realizată de un maestru flamand din 
şcoala lui Alexander Bening. 

Punerea în scenă este plină de realism: o rampă largă, 
pe care pot circula două atelaje, se înfăşoară de opt ori în 
jurul unui masiv trapezoidal. Edificiul este pe cale de-a fi 
terminat. Având în vedere mijloacele materiale şi umane 
angajate în lucru, nimic nu pare de acum înainte să se 
poată împotrivi lucrurilor pe care omul Renaşterii are 
intenţia să le întreprindă. 


III. Imaginea multiplicată 


Până acum imaginea era unică, rară. O dată cu apariţia 
tiparului, ea este multiplicată, se răspândeşte, devine 
familiară. 

Douăzeci şi cinci de ani după apariţia de sub marea 
presă de la Maintz a primei biblii a lui Gutenberg, o placă 
de lemn este inserată printre elementele care alcătuiesc 
textul. Pe această placă este gravat primul desen 
reprezentând Turnul Babel. În mod vizibil, artistul nu şi-a 
asumat riscuri. El a redus tema la expresia sa cea mai 
simplă (fig. 48). 

Această xilogravură, realizată la Augsburg, în atelierul lui 
Gunther Zainer, ilustrează o pagină din Speculum humanae 
salvationis1%, scrisă de F. Ulrich în 1324, copiată şi recopiată 


15 Oglinda mântuirii omeneşti, în latină, în text. 

de atunci atât în germană cât şi în latină. Această lucrare 
de pietate a cunoscut o difuziune la înălţimea reputației sale. 

Foarte curând tehnica insertiei s-a impus, şi ar fi inutil 
să enumerăm toate xilogravurile Turnului Babel, care 
decorează paginile unor opere de la sfârşitul secolului al 
XVI-lea. Este vorba, în general, de un edificiu de 2 până la 
4 masive poligonale: lucrătorii se află la sol sau la primul 
etaj, uneltele şi accesoriile sunt cele din Evul Mediu. Dar 
Domnul sau reprezentanţii săi nu sunt incluşi în cadru, de 
parcă, în acea epocă, era preferabil să fie traduse în ima- 
gini numai versetele Genezei anterioare momentului 
coborârii lui YHWH în cetate. 





Fig. 48. Gunther Zainer, Augsburg, 1474. 


În 1526, Hans Holbein cel Tânăr aduce elemente plas- 
tice noi (fig. 49). El desenează un turn rotund. Această 
formă inedită se va răspândi în toată Europa şi se va 
instala durabil. 

Fig. 49. Hans Holbein cel Tânär, Basel, 1526. 


Forma se amplifică, se complică si „explodează” o dată 
ce olandezul Cornelis Antonisz, vizibil inspirat de o şedere 
la Roma, are ideea să suprapună ruinele a şase sau şapte 
Coloseuri pentru a oferi viziunea sa asupra comentariilor 
lui Flavius Josephus: Cel Vesnic dezläntuind vântul cu o 
mare violenţă, acestea doboară turnul la pământ. 

Antonitz inaugurează seria de scenografii spectacu- 
loase. Stampa sa asociază expresia lipsei de măsură a 
edificiului, cu cea a atotputerniciei divine în acţiune, 
anunţată de trâmbitele cereşti, în timp ce Lucifer pluteşte 
peste construcţie, iar dezolarea se instalează pe pământ 
(fig. 50). 

Fig. 50. Cornelis Antonisz, Teunissen, 1547. 


Mai mult, stampa redă evenimentul în toate detaliile. 
Un om este reprezentat prăbuşindu-se, în clipa în care 
este lovit de un bloc de piatră. Altă inovaţie, apare în com- 
poziţie o femeie, cu părul despletit! Niciodată subiectul nu 
fusese tratat cu o asemenea intensitate dramatică. 

Imprimeria face din turnul rotund o imagine omniprezentă 
în secolul al XV-lea, cu o singură excepţie notabilă. Un com- 
patriot şi contemporan al lui Antonisz, Phillip Galle, contrar 
altor gravori, îşi creează propriul model într-un plan pătrat. 
Ceea ce îl face astăzi original este asemănarea frapantă 
a soluţiei sale cu cea propusă trei sute de ani mai târziu 
de către asiriologi, bine informaţi de textele cuneiforme şi 
de vestigiile arheologice (fig. 51). 

Fig. 51. Phillip Galle, către anul 1550. 


Singurele texte cunoscute de Galle erau cele ale lui 
Herodot şi comentariile Genezei. La fel ca şi Nardo de 
Cione, pictorul ilustrează textul lui Pseudo-Philon. Vârful 
turnului se clatină, se sfarmă şi ia foc, în timp ce la bază 
arhitectul şi scribul îl asigură pe regele Nimrod că nu sunt 
vinovaţi de cataclism. 


IV. Imaginea de referinţă 


Turnul se va transforma în subiectul predilect al şcolii fla- 
mande de pictură. O dată în plus, forma îi este modificată: 
se naşte combinaţia între modelul lui Hans Holbein şi cel 
al breviarului Grimani, sau poate aceasta este inspirată de 

Fig. 52. Minaretul moscheii din Samarra, secolul al IX-lea. 


minaretul moscheii din Samarra, ridicat în secolul al IX-lea, 
la nord de Bagdad? (fig. 52) 

Dimensiunile acestui minaret sunt impunătoare. Este 
un con de 52,50 de metri înălţime aşezat pe un soclu în 
plan pătrat cu latura de 32 de metri. 

Era acest edificiu cunoscut pictorilor flamanzi? De ce 
aceşti pictori vor fi practic singurii care folosesc noul 
model? Sunt întrebări care nu şi-au găsit încă un răspuns. 
Un lucru este sigur, acest nou turn va cunoaşte un succes 
de neegalat. Acesta este turnul care va deveni imaginea 
de referință a mitului, cea pe care o evocăm atunci când 
ne gândim la Turnul Babel. 

Numeroşi pictori şi-au disputat paternitatea noii forme. 
O dată cu trecerea timpului, este mai uşor de găsit autorul 
primei reprezentări. Chiar dacă data rămâne nesigură, ea 

este anterioară anului 1524, data morţii pictorului Joachim 
de Patinier căruia îi este atribuită opera. Or, tablourile 
celorlalţi pretendenți sunt toate posterioare acestei date 
(fig. 53). 





Fig. 53. Joachim de Patinier, Dinant, înainte de 1524. 


Ne găsim în faţa unui edificiu gigantic, afirmare a ge- 
niului constructorilor, contrastând cu talia lor, care este 
atât de mică, încât ei sunt abia vizibili. O mare seninătate 
se degajă din întreaga scenă. Nimic nu pare a putea să-i 
împiedice pe oameni să-şi urmeze planul. 

Începând de aici, şcoala flamandă va dezvolta tema şi 
va imagina toate variantele posibile. Numărăm nu mai 
puţin de şaizeci de pânze: turnuri cu 1 000 de porţi sau de 
porticuri, cu 10 000 de ferestre, turnuri cu arcade sau 
galerii care permit să se zărească interiorul, scări care se 
intersectează, rampe în sensul acelor de ceasornic sau în 
sensul contrar acestora. 

Efectul de avânt către înălţimi este accentuat de 
Hendrick de Cleves şi de discipolii săi, prin instalarea tur- 
nului pe un plan pătrat. În continuare, forma pătrată se va 
extinde progresiv cuprinzând etajele, ajungând până la 
vârful turnului, ceea ce ne aminteşte de breviarul Grimani! 

Dacă era vorba de punerea în evidenţă a iipsei de 
măsură a oamenilor, pictorii şi-au atins obiectivul. Ei au 
ştiut să creeze o atmosferă de forţă negativă. Aceasta era 
exprimată atât prin cerul încărcat de nuanţe 
amenințătoare care anunţă pedeapsa divină, cât şi prin 
complexitatea operei pe care constructorii au în mod vizi- 
bil dificultăţi s-o stăpânească. 

Pieter Brueghel cel Bătrân este pictorul care a ştiut să 
creeze în 1563 această atmosferă în maniera cea mai 
convingătoare, pentru că cele două interpretări ale sale 
legate de această temă ne domină imaginaţia mai mult 
decât oricare altele. Operele de popularizare care tratează 
mai mult sau mai puţin îndeaproape Turnul Babel au 
capodopera sa pe copertă (fig. 54). 





Fig. 54. Pieter Brueghel cel Bătrân, Viena, 1563. 

Tema, născută în atelierele flamande ale secolului 
al XVI-lea, reluată şi cel mai adesea reinterpretată de 
către gravori, va fi multiplicată în atelierele de tipografie 
de-a lungul secolelor al XVII-lea şi al XVIII-lea. Turnul ilus- 
trează nenumărate cărţi de rugăciune, cărţi de catehism şi 
manuale şcolare. 

Din interpretarea flamandă rezultă că pedeapsa 
Domnului se va exercita indirect, prin incapacitatea oame- 
nilor de a duce la capăt o operă lipsită de măsură. 

Suntem foarte departe de stampa lui Cornelis 
Antonisz, dar foarte aproape de interpretarea care era 
dată textului biblic atunci când, în Franţa, Condillac şi 
Rousseau formulau dilema: limbajul realizează coeziu- 
nea societăţii sau societatea favorizează dezvoltarea lim- 
bajului? 

Confusio babylonica'6 se află în centrul dezbaterii. Ea 
este cea care reţine atenţia publicului, ea este cea care 
trebuie pusă în pagină. 

În secolele al XIX-lea şi al XX-lea, cum am văzut, dez- 
baterea se deplasează către câmpul ştiinţelor, atât cel 
arheologic cât şi cel lingvistic. Dar dezbaterea asupra 
acestei confusio se menţine. Să-l cităm pe Michel Serres: 

„În trecerea de la material la virtual, Turnul Babel se 
răstoarnă, o dată cu sensul mesajului său. Altădată neîm- 
plinirea se producea doar într-un final şi niciodată nu ne 
aflaserăm mai aproape de reuşită. Astăzi, neîmplinirea 
este condiţia obişnuită, sinteza şi unitatea fiind aruncate în 
mod previzibil, către frontierele inaccesibile.” (60) 

Forma turnului asumă o nouă funcţie, şi anume aceea 
de a vizualiza un mit. 


16 Confuzia babilonică, în latină, în text. 


Astfel, la începutul mileniului al Ill-lea, sunt de ajuns 
câteva linii pentru a schiţa o formă bruegeliană: înţelegem 
de îndată că este vorba de propria noastră umanitate. 

PUNCTUL DE VEDERE AL SCRIBULUI 


Această lucrare nu are ambitia de a prezenta totalitatea 
ilustraţiilor şi textelor care se referă la Turnul Babel. Ar fi 
fost imposibil să fie exhaustivă: în fiecare an epigrafiştii şi 
iconografii aduc descoperiri şi redescoperiri care vin să se 
adauge contribuţiilor artiştilor şi scriitorilor. În această 
situaţie, cum să nu păcătuim prin omisiune? 

A trebuit să alegem dintre toate aceste pagini şi ima- 
gini. Ne-am lăsat ghidaţi de grija de-a sesiza elementele 
de ruptură, care pot sublinia inovațiile. 







Etajul al Vil-lea: 
Templul superior 


LD Etajul al Ii-lea 


Fig. 56. Turnul Babel, văzut din capătul superior al scării centrale. 
Privind de pe cel de-al patrulea etaj, scribul descrie E-Temen-An-Ki. 
El înscrie succesiv pe täblitele sale distanţele care îl separă de terasa 
inferioară şi de cea din vârf (vezi şi fig. 15) 

Am văzut că aceste singularitäti anunţă, cel mai ade- 
sea, mari schimbări culturale. Timpul care le desparte 
pare uneori suspendat. 

Aşadar, când va fi reluată dezbaterea asupra limbilor 
regionale? Cum vor reacţiona limbile dominante în faţa 
pasiunilor identitare etnice care agită toate popoarele 
lumii, când esperanto-ul anglo-american pare să evolueze 
în atâtea dialecte care îşi găsesc aplicare în ştiinţe, în 
tehnologie, în comerţ, în finanţe, în divertisment? 


I. Instaurarea timpului real 


În fiecare moment, sub presiunea inovaţiilor, limba 
noastră este supusă modificărilor. Astfel, sfârşitul secolu- 
lui al XX-lea a văzut progresiv dispărând mai mult ca per- 
fectul subjonctivului. 

Atunci când, odinioară, timpul avea mai multă răbdare 
cu noi, modurile şi timpurile gramaticale reflectau în deta- 
liu toate relaţiile pe care le puteam întreţine cu timpul, prin 
subtilitäti care astăzi ne scapă. 

Infinit mai rapidă, comunicarea cu viteza luminii, ne 
pune astăzi în situaţia de a schimba uzajul acestor timpuri. 
Cum vom trăi şi vom exprima, în acest caz, imediatul? 

Fără subjonctiv, cum vom ara din punct de vedere gra- 
matical câmpul ipoteticului potential? Să-l recitim pe 
Corneille: 

„— Ce aţi fi vrut să fi făcut contra trei? 

— Să fi murit!” (Horaţiu, actul III, scena IV) 

În realitate, după cum ştim, Horaţiu nu a pierit, dar ar fi 
putut fi ucis de către cei trei curiati. 

Subjonctivul era instrumentul perfect pentru a exprima 
virtualul. El stabilea frontiera dintre virtual şi real. 

Or, subjonctivul moare chiar în momentul în care o 
nouă scriere, scrierea electronică, apare pentru a ne per- 
mite nu numai să exprimăm ipoteticul potenţial, dar chiar 
să-l şi vizualizăm, ba chiar să-l facem palpabil cu ajutorul 
mănuşilor senzoriale, dându-i aparenţa realităţii. 

Aceasta în măsura în care, în lumea virtuală a jocurilor 
electronice, Horaţiu îi va putea ucide de mii şi mii de ori pe 
Curiaţi, sau ar putea fi ucis de aceştia, pentru că şi unul şi 
ceilalţi vor fi imediat resuscitati. 

Nu mai este nevoie de subjonctiv. 

În Sumer, scrierea ideografică a permis înlăturarea difi- 
cultätilor provocate de amestecul limbilor, născând în felul 
acesta istoria, memoria scrisă. 

Astăzi, în lumea noastră, scrierea electronică inau- 
gurează o nouă eră de circulaţie a semnelor, care înso- 
teste noua formă de dispersie a oamenilor pe pământ, 
numită mondializare. 

Milioane, curând miliarde de persoane vor putea 
schimba în timp real, adică instantaneu, informaţii. Prin 
urmare interesele, activităţile, contactele se vor muta în 
spaţiul virtual. 

După exemplul perşilor şi romanilor care îşi proiectau 
puterea la distanță prin intermediul drumurilor, inter- 
conectarea tuturor computerelor favorizează dezvoltarea 
unor noi puteri la scară mondială. Unii îşi delimitează ade- 
vărate imperii pe continentele acestei noi lumi. 

Comentariile ebraice arătau că mulțimea limbilor, 
urmată de risipirea oamenilor, a dat o lovitură fatală puterii 
suveranilor babilonieni. Douăzeci şi cinci de secole mai 
târziu, scrierea electronică răstoarnă problema geopoliticii 
puterii. 

IL De la confuzie ia confluență 


Interconectarea globală a computerelor ne readuce la 
biblioteca lui Borges (47). În biblioteca Babel, infinită, cu 
nuanțele sale, cu secţiunile sale, cu despärtiturile, cu raf- 
turile sale, găsim cataloage, cataloage ale cataloagelor, 
care permit rapid aflarea paginii căutate. 

În zilele noastre, un program de căutare, un robot vir- 
tual, ne va da pentru un singur cuvânt cheie, în vrac, mii, 
milioane de pagini de consultat. Câteva săptămâni mai 
târziu, sute de pagini vor veni să se adauge celor prece- 
dente. 

Credem că am găsit un instrument pentru a face faţă 
exploziei informaţionale. lată-ne zdrobiţi de impact. 
Începem să semănăm cu unul dintre personajele lui 
Borges, Funes e/ memorioso, care îşi aminteşte fiecare 
literă, din fiecare frază din fiecare carte, fără să uite nimic. 
El este condamnat să nu mai poată acţiona. 

Atâta timp cât ne scufundam în apele miticului fluviu 
Lethe, care aducea uitare sufletelor, ne îndeplineam cu 
dificultate datoria de-a ne aminti. Ne bizuiam pe memoria 
colectivă si pe acţiunea mijlocitoare a grupurilor care fil- 
trau ceea ce trebuia să ajungă până la noi. 

Aceste grupuri care spuneau ce este bine şi ce este 
rău, ce este adevărat şi ce este fals, s-au pulverizat, ade- 
sea discreditate de minciunile lor, în mii de indivizi risipiţi 
pe pământ şi totuşi legaţi virtual unii de alţii. 

Avem acum acces la toate paginile într-o manieră ine- 
dită, imprevizibilă, aleatorie, ca şi cum fiecare dintre noi ar 
vorbi o limbă diferită. „...Omenirea ajunsă într-un stadiu 
limită, critic, de organizare, nu mai are în faţă altă posibi- 
litate, nici alt destin biologic decât acela de-a produce 

(pentru a le scoate din izoiare) particule din ce în ce mai 
autosuficiente şi mai autocentrate”. 

Înainte de a continua acest citat, trebuie ştiut că el a 
fost redactat încă din 1946, de Teilhard de Chardin (61). El 
continuă tot ca un vizionar: 

„Tocmai în acest moment au început să se ridice la ori- 
zont, precum nişte nori purtători de furtună şi de abun- 
dentä totodată, marile forte încă nebănuite ale Totalizării... 
Omenirea se găseşte prinsă, ca într-un angrenaj, în inima 
vârtejului tot mai rapid al totalizării.” 

De fiecare dată când ne manifestăm, gestul nostru este 
reperabil. Ceea ce citim, ceea ce cumpărăm, ceea ce 
mâncăm, lasă urme în diferite reţele. Contactele pe care 
le avem, preferinţele noastre, pot fi înregistrate, selectate, 
ordonate, fără ştirea noastră. 

O putere „babeliană” poate să ne înregistreze caracte- 
risticile şi, în cel mai bun caz, să ne propună cu o calini- 
tate dulceagă tablouri informative, vitrine de ispite create 
pe măsura noastră, după gusturile noastre. Nu vom 
pomeni ceea ce ar putea fi mai rău. 

Să subliniem mai ales faptul că a fost nevoie ca populaţia 
să ajungă suficient de densă, fie prin sporire, fie prin 
creşterea longevităţii, pentru a se putea dispersa pe toată 
suprafaţa unei lumi finite. Atâta vreme cât nu se ajunsese 
la această saturare, interconectarea nu se putea produce. 

Câteva mii de ani mai târziu şi cu câteva miliarde de 
indivizi în plus, mitul lui Babel, mereu reinterpretabi!, ar 
putea fi încă o dată interpretat, revenindu-se la originea sa 
şi la raportul pe care l-am stabilit între formă şi funcţie: o 
mandala tridimensională. 

În numeroase civilizaţii, spirala ortogonală simboli- 
zează drumul lung şi dificil către cunoaştere, o cunoaştere 
care se dobândeşte în etape şi prin reflecţie. 

„Centrul extrem al fiecăruia dintre noi nu se găseşte la 
capătul unei traiectorii solitare şi divergente; el coincide 
(fără să se confunde) cu punctul spre care converge o 
mulţime încordată, gravă şi plecată în chip unanim asupra 
ei înseşi”. (61b) 

Turnul propune fiecăruia o ascensiune-asceză până în 
centrul extrem a propriei fiinţe. O traiectorie convergentă a 
întregii omeniri, care înaintează palier după palier, către 
Unitatea Atotcuprinzătoare despre care pomenea Tucci. (20) 

Astfel reinterpretat, mitul pune în evidenţă nu doar 
raportul strâns dintre forma şi funcţia turnului, ci devine 
totodată un instrument de cunoaştere şi de predictie. 

Oare după câte generaţii densitatea umană va fi sufi- 
cientă pentru ca ciocnirile şi perturbațiile dintre elementele 
sale să nu distrugă sau să oprească această convergenţă 
care se produce pe planetă? 

Oare ce forme generale de organizare şi de conştiinţă 
putem să întrevedem, apoi să experimentăm, ca urmare a 
acestui proces? 

Mitul lui Babel pleacă de la cuvintele lui YHWH: „De 
acum înainte nimic nu poate împiedica ceea ce oamenii 
uniţi printr-o singură limbă au intenţia să înfăptuiască”. 
Oare amestecul limbilor şi risipirea oamenilor pe tot 
pământul s-au petrecut pentru ca noi să ajungem la acea 
unitate către care suntem astăzi purtaţi? 

SURSELE ILUSTRATIILOR 


N.B. llustraţiile a căror sursă nu este indicată provin din 


lucrările autorului. 

Vedere asupra sitului templului E-Temen-An-Ki. 
E-Temen-An-Ki văzut de la baza scării principale. 
Reprezentări antice ale unor turnuri. 

a.R. de Mecquenen, Vases susiens à personnages 
în RA, XXXIV, 1937. 

b. Th. Dombart, Der alte Orient, Leipzig, 1930. 

c. Th. Dombart, Der sakral Turm, | Teil, Zikkurat, 1920. 
d. Th. Dombart, Der alte Orient, Leipzig, 1930. 

e. Ed. Porada, An unknown Representation of a 
Ziggurat în BASOR, 99, 1945. 

f. G. Smith, The Chaldean Account of Genesis, 
Londra, 1876. 

După un desen al lui C.J. Rich, Narrative ofa 
Journey to the Site of Babylon in 1811. 

După planul lui Eck. Unger, Babylon. Die heilige 
Stadt, Leipzig, 1931. 

După F. Wetzel şi F.H. Weissbach, Das 
Hauptheiligtum des Marduk in Babylon, Leipzig, 
Esagila und Etemenanki, 1938. 

Trei siluete ale templului E-Temen-An-Ki. 

a. După F.H. Lethaby, Architecture, Londra, Mysti- 
cism und Myth, 1852. 

b. După W.R. Weissbach, Das Stadtbild von Baby- 
lon, Leipzig, 1904. 


139 


12 


13 


140 


c. Dupä P. Schneil si M. Dieulafoy, ,Esagil ou le 
temple de Bel Marduk à Babylone” în Mémoires de 
l'Académie des inscriptions et Belles-Lettres, XXXIX, 
1913. 

Trei mäsuri ale bazei Turnului Babel. 

Două măsuri ale suprafeţei verticale a turnului. 
Silueta lui E-Temen-An-Ki la prima lectură. 

Zece reconstituiri ale Turnului Babel. 

a. Reconstituirea lui R. Koldewey, Die Wiederers- 
tehende Babylon, Leipzig,1918 

b. Reconstituirea lui Th. Dombart, „Der babylonische 
Turm”, AO, 29, 1930. 

c. Reconstituirea lui Eck. Unger, Babylon. Die 
heilige Stadt, Leipzig, 1931 

d. Reconstituirea lui A. Parrot, Ziggurats et Tour de 
Babel, Paris, 1949. 

e. Reconstituirea lui G. Martiny, în Archeolog., 
Anzeiger,1933. 

f. Prima reconstituire a lui W. Andrae, Der babyloni- 
sche Turm, în MDOG, 71,1935. 

g. Reconstituirea lui A. Moberg, în Archeolog., 
Anzeiger, 1933 

h. Cea de-a doua reconstituire a lui W. Andrae, Der 
babylonische Turm, în MDOG, 71, 1935. 

i. Reconstituirea lui Th. A. Busink, Etemenanki de 
Toren van Babel, în JEOL, 10, 1945-1948. 

j. Reconstituirea lui Hj. Schmid, în E. Klengel- 
Brandt, Der Turm von Babylon, Berlin, Leipzig, 
1982. 

Ziguratul din Ur, după L. Woolley, Ur Excavations, V: 
The Ziggurat and its Surroundings, Londra, 1939 
Profilul prezumptiv al templului E-Temen-An-Ki 
suprapus pe releveul de profil al piramidei lui 
Mykerinos. 


Numerotarea coastelor după lux si lumen. 
Dimensiunile templului E-Temen-An-Ki conform /ux 
si lumen. 

Silueta templului E-Temen-An-Ki dupä cea de-a 
doua lecturä. 

Planul orasului de la Dur-Untash (Choga-Zanbil). 
Planul şi secțiunea ziguratului de la Dur-Untash. 
Secţiune transversală a piramidei de la Saqqara. 
Etape în construcţia ziguratului de la Choga-Zanbil. 
Secţiune a supraetajării templului E-Temen-An-Ki, 
după Hj. Schmid, Baghdader Mitteilungen, 12, 1981. 
Secţiune a supraetajării templului E-Temen-An-Ki 
conform celei de-a doua lecturi. 


. Secţiunea anterioară ipotetică a templului E-Temen- 


An-Ki. 

Etapele restaurării E-Temen-An-Ki. 

Reprezentarea babiloniană a lumii. 

Schitä cu munteie Kailash. 

Planul şi secţiunea templului din Borobudur. 

Figură tradiţională a mandalei. 

Cosmograma maya inclusă în Codexul de la Madrid, 
E. Florescano, La cosmologia maya, în | Maya, 
Milano, 1998. 

Piaţa centrală din Chichen Itza. 

Planul şi etajele piramidei de la Uaxactun. 
Perspectivă asupra piramidei de la Saqqara. 
Reprezentarea turnului-mormânt (dinastia a XXII-a). 
Evoluţia simbolului Muntelui sacru. 

Planul sanctuarului de la Choga Zanbil. 

Planul şi secţiunea scării care conduce pe terasa 
celui de-al doilea masiv. 

Schema procesiunii circulare în ascensiune exterioară. 
Schema ascensiunii-asceză, prin exterior şi în 
manieră circulară, a Turnului Babel. 

39/40 După mozaicul porticului Bazilicii San Marco din 

45 

47 


48 


Venetia. 

Dupä fildesul sculptat din sacristia domului din 
Salerna. 

Dupä fresca bisericii din Saint-Savin-sur-Gartempe. 
Dupä miniatura din Hortus Deliciarum de Herrad de 
Landsberg. 

După Biblia Welislaw, Biblioteca Universitară din 
Praga. 

După fresca lui Nardo di Cione din biserica Sf. Maria 
cea Nouă din Florenţa 

După miniatura din Cartea de rugăciuni a ducelui de 
Bedford, Londra, British Museum. 

După miniatura breviarul Grimani, Veneţia, Biblio- 
teca Marciana. 

După xilogravura lui Gunther Zainer, Speculum 
Humanae Salvationis, Stuttgart, Landesbibliothek. 


49 După xilogravura lui Hans Holbein cel Tânăr, Biblia 

din Lyon din 1538, Augsburg, Landesbibliothek. 
După stampa lui Cornelis Antonisz, Bruxelles, 
Biblioteca Regală. 

După stampa lui Phillip Galle, Bruxelles, Biblioteca 
Regală 

Crochiu al Minaretului moscheii din Samarra 

După tabloul lui Joachim de Patinier, Brighton, 
Pavilionul Regal. 

După tabloul lui Pieter Brueghel cel Bătrân, Viena, 
Muzeul de Istoria Artei. 

Babel, consolă. 

Turnul Babel văzut din capătul superior al scării cen- 
trale. 

lstorre universală. 





Mitul lui Babel pleacă de la cuvintele lui YHWH: „De 
acum înainte nimic nu poate împiedica ceea ce oamenii, 


-uniți printr-o singură limbă, au intenţia să înfăptuiască”. 





o Turnul propune fiecăruia o ascensiune-asceză, până în 
"centrul extrem al propriei fiinţe. O traiectorie convergentă a 
întregii, omeniri, care înaintează, palier după palier, către 
"Unitatea Atoicuprinzătoare. | 

„Oare amestecul limbilor şi risipirea oamenilor pe tot 
| pământul s-au petrecut pentru ca noi să ajungem la acea 
ME Me e către care suntan astăzi purtați? | 





irais da onanie 
SCA 

